text:
Regjie di Dorino Minigutti
R.A.M: Ricerche Audiovisive e Multimediali/ Entract multimedia
DV 5 min. (10 episodis)
2004
Vuere - La Grande Vuere e je finide, e à paiât un sacrifici di vitimis , di dolôr, di puaretât cence misure. Il Friûl e je la regjon de Italie che e à vût di chel event catastrofic i dams plui grancj. A un veteran zovin, un cineoperadôr di prin svol, al è stât dât l’incaric di meti dongje une documentazion filmiche de vuere in maniere che la tragjedie no somei tragjedie e che la vuere a somei mancul piês di ce che e je. Un tentatîf primitîf di fals cinematografic realizât cun ironie e cun ribelion sot tasude.
“Nûfcent” al è un progjet realizât in dôs parts cun vincj documentaris curts di 5 minûts realizâts cun sclesis de storie dal Nûfcent in Friûl. Une storie sociâl contade doprant dome filmâts storics dai archivis regjonâi e des colezions privadis. Ce che al ven metût in lûs al è cemût che il Friûl, dentri di une societât che e mude cence polse, al sedi dut cjapât a ridefinî e a riscuvierzi la sô identitât e lis sôs lidrîs. In ogni cjapitul si metin in lûs i moments che a àn determinât cambiaments a nivel economic, sociâl e culturâl, in maniere no dome storiche ma traviers de leture di diaris personâi che si riferissin ai events frontâts, duncje intun mût plui intim. Vie pal 2004 a son stadis metudis adun lis primis 10 pontadis a cjapin dentri une ete che e va dal 1900 al 1950; tal 2007 a son stâts realizâts altris 10 curts che a fevelin dai agns 50 fin al dì di vuê.
Tescj: Paolo Patui
Montaç: Carlo Della Vedova
Musiche: Alessandro Montello
Fonic: Vittorio Vella
Vôs: Andrea Collavino, Claudia Grimaz, Fabiano Fantini, Massimo Somaglino
Grafiche: Paola Zoratti
Ricercjis filmografichis: Mauro Tonini
Consulence cinematografiche: Livio Jacob
Consulence fotografiche: Paolo Sacco
Materiâi cinematografics di archivi: Cineteca del Friuli
Altris archivis e colezions: Servizio di Cineteca Regionale, Triest; Cinémathèque Suisse (Lausanne); Oestereichisches Filmarchiv, Viene; National Film and Television Archive, Londre; National Archives, Washington; Istituto Luce, Rome; Ripley’s Film, Rome; Lobster Films, Parîs; Francescano, Udin; Archivio Candido Grassi “Verdi” di Libero Grassi, Udin; Antonio Seguini De Santi, Udin; Cinemazero, Pordenon; Cineteca Comunale di Bologna
Materiâi fotografics: Guarnerio s.c.a.r.l, Udin; Fototeca dei Musei Civici, Udin
Segretarie di produzion: Sabrina Delneri
Coproduzion: RAI, Sede regjonâl pal F.V.J; La Cineteca del Friuli; in colaborazion cun Regjon Autonome Friûl-Vignesie Julie.
Distribuzion internazionâl: Cineteca del Friuli;
Premio 'Mario Quargnolo' Mostre Cine Furlan '07/I° Premio ‘Renato Appi’ '06/Menzione Videoland '05
Festival Internacional del Cine de Uruguay '08/Trieste Film Festival '05
Distribuzion
Agherose
Tel. 0432 1841718
www.agherose.it


c: text/html

text:
Domenie ai 23 Avost, h 21:00
Incuintri cun Philippe Daverio
Si rinove di dodis agns incŕ, l’apontament cetant spietât ogni an cun Philippe Daverio, l’innomenât condutôr da la trasmission televisve Passepartout su RAI 5 e docent di disegn industriâl li da l’Universitât di Palermo. In chest incuintri Daverio al fasarŕ une riflession critiche su l’Expo di Milan, che il so slogan al č “Nutrire il pianeta - Energia per la vita”, ancje se siôr di sugjestion, in tiermins progietuâi nol somee mantignî ce ch’al promet. La presince di multinazionâls da l’industrie agroalimentâr e puarte plui di cualchi dubi su la coerence da l’esposizion mondiâl cuntune politiche di svilup sostignibil e di sovranitâ alimentâr.
Lunis ai 03 _ h 21.00
di Pier Paolo Pasolini
Joibe ai 06 _ h 21.00
Recital musicâl
Sabide ai 08 _ h 21.00
Video instalazion di Bruno Beltramini
Martars ai 11 _ h 21.00
Presentazion dal gnűf libri sul Teatro Incerto
Vinars ai 14 _ h 21.00
Fieste in onôr da la Microband
Provis viertis di culture furlane
Lunis ai 17 _ h 21.00
Sîs progjets culturâi
Joibe ai 20 _ h 21.00
Teatro-concert
Domenie ai 23 _ h 21.00
Un contribűt par l’Expo
Martars ai 25 _ h 20.30
Leture seniche
Joibe ai 27 _ h 18.00
Presentazion dal libri di Leonardo Zanier - Udin - Cort di Palaç Morpurgo
Sabide ai 29 _ h 21.00
Fieste pai 80 agns di Leo Zanier
Miercus ai 02 _ h 21.00
Balade par Primo Carnera
Domenie ai 20 _ h 09.00
Gare artistiche
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it

robotstxt: allowed

filter: keep


text:
Angstrom
L'angstrom (Å), scrit ancje ångström o ångström, al è une unitât di misure di lungjece. Nol aparten al SI, e al corispuint a 10−10 metris, ch'al ven a jessi 0,1 nanometris.
Storie[cambie | modifiche il codiç]
L'angstrom al cjape il non dal fisic svedês Anders Jonas Ångström, un dai prins sienziâts a ocupâsi di spetriscopie.
Ûs[cambie | modifiche il codiç]
L'angstrom, al dispiet dal fat che nol è une misure dal SI e che il so ûs al è disconseât, al è doprât da cetancj sienziâts par indicâ lis dimensions di molecolis e atoms, e par indicâ la lungjece dai leams chimics.
In alternative al angstrom, il SI al consee di doprâ il nanometri, 10-9 metris.
Simbul[cambie | modifiche il codiç]
Il simbul dal angstrom al è une letare "A" sormontade da un balin (Å). Tai caratars Unicode chest segn si cjate come U+00C5, o da la tastiere ALT+0197


text:
lunes, 20 de julio de 2009
Ai 20 di Lui, il Dî dal Amì
A cuarante agns dal sucedût.
O jerin tal an 1969 e la corse par concuistâ il spazi e sarès rivade al sô pont culminant. L'om al stave par rivâ te Lune.
Chest inzirlôs ritmi par trasponi lis frontieris de tiere par rivâ ai confins dal univiers, al voleve dì vicinâsi simpri plui ad altris oms cun ideologjiis, religjons e razis diferentis.
Si cjapave cussience che unìnsi tra pârs al varès judât al om stes plui rapidementri di rivà ai soi obietîfs, za che la concuiste de Lune e veve incaparât la atenzion e ancje l'interès di dute la umanitât.
Il lavôr e la union di dutis chestis personis par rivâ ae mete desiderade, e à fat si che Enrique Ernesto Febbraro professôr in: psicologjie, filosofie, storie e ancje music e dentist, cundiplui al è stât candidât par ben dôs voltis al premi Nobel de Pas, si sedi sintût motivât devant di chescj sfuarçs, za che l'om al stave costruint une aleance cence frontieris, scomençant a stabilî vincui di amicizie tra dutis lis personis di cheste tiere, e di altris planetis, tal remot câs di cjatâju.
E cussì al è stât che dopo lungjis tratativis, si conven che ai 20 dal mes di Lui dal 1969 ( e dai agns a vignì) di che dì che an metût pît te Lune, al sarês stât celebrât come il "Dì dal Amì". Cul lâ dal timp, l'Argjentine dute e ancje in altris paîs de Americhe Latine, si è lade difondint cheste zornade de amicizie.
---
Par tignì da cont de amicizie:
Un amì nol da conseis, se al po al jude.
Al è miôr tasê, ancje vent reson; mai si barufe, se un dai doi nol vûl.
Compagnâ simpri te solitudin, tal dolôr o te ligrie.
Smenteâsi dai propris problemis, e scoltâ cu lis orelis e cul cûr di amì.
Il gno amì al è il gno mestri, il gno dissepul e il gno compagn di scuele.
I "Sacraments" de amicizie a son:
Simpatie, afiet, rispiet, lealtât, comprension, disinterès e ligrie.
---
No hay comentarios:
Suscribirse a: Enviar comentarios (Atom)


text:
23 di Fevrâr
Il 23 di Fevrâr e je la 54° zornade dal Calendari Gregorian. A mancjin 336 zornadis pe fin dal an (337 se l'an al è bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1455 - Date tradizionâl de publicazion dal prin libri stampât: La Bibie di Gutemberg.
- 1836 – Tal Texas scomence la bataie di Alamo.
- 1898 - Émile Zola al va in preson par ve scrit il famôs “J'accuse” cuintri l’antisemitisim dal guvier francês tal afâr Dreyfus.
- 1903 - Cuba a fite la Rade di Guantanamo ai Stâts Unîts "in perpetui".
- 1917 – A tache la rivoluzion russe.
- 1919 - Benito Mussolini al fonde il Partît Fassist.
- 1945 – Te isule di Iwo Jima a ven fate le famose foto dai marines merecans che plantin le bandiere.
- 1945 – Le capitâl des Filipinis Manila a ven liberade dai merecans.
- 1981 – In Spagne Antonio Tejero al cîr di fâ un colp di stât. Il re Juan Carlos si oponarâ
- 1991 – Te prime vuere dal Golf i soldâts merecans a jentrin in Iraq de Arabie Saudite.
- 1998 - Netscape Communications Corporation al fonde mozilla.org, par dirigi il disvilup open source dal browser Mozilla.
Nassûts vuê[cambie | modifiche il codiç]
- 1883 - Victor Fleming, regjist merecan († 1949)
- 1929 - Alexius II., patriarcje ortodòs di Mosca e di dute le Russie.
- 1939 - Peter Fonda, atôr merecan.
- 1954 - Viktor Yushchenko, politic ucrain.
Muarts vuê[cambie | modifiche il codiç]
- 1821 - John Keats, poete inglês (n. 1795).
- 1855 - Carl Friedrich Gauss, matematic, astronom e fisic todesc (n. 1777).
- 1965 - Stan Laurel, atôr inglês (n. 1890).
- 1990 - José Napoleón Duarte, president di El Salvador.
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- Guyane - Fieste nazionâl.
- Russie – Zornade dai difensôrs de patrie (a jere le zornade de Armate Rose).
Religjosis[cambie | modifiche il codiç]
- San Lazar
- San Milo
- San Policarp vescul


text:
Deià
Deià al è un comun de Spagne di 718 abitant che al fâs part de comunitât autonome des Isulis Baleârs; plui di precîs, al è logât su la isule di Maiorche.
La lenghe propie dal comun al è il catalan; e esist ancje une forme castiliane dal non, Deyá, che però e ven doprade pocjis voltis.
Popolazion[cambie | modifiche il codiç]
Paîs tal comun[cambie | modifiche il codiç]
- Deià, 634 abitants
- Llucalcari, 11 abitants
- Cala Deià, 3 abitants
- Les Coves, 16 abitants
- L'empeltada, 30 abitants
- Son Coll, 14 abitants


text:
LA PARABULE DAL MÊS. I lavorents tal vignâl
Une parabule rivoluzionarie, che dopo doi mil agns no rivìn ancjemò a digjerîle. Za i Ebreus a pensavin che Diu al veve di tratâ la int daûr dai lôr merits tun rapuart legâl, no religjôs e di misericordie. Mateu, scrivint chest vanzeli ai prins cristians, si jere inacuart che i judeus cristians si lamentavin dai cristians paians mancul osservants de Leç: e Diu vevial mighe di tratâ compagn tant chei che chei? Ancje a nô vuê nus da fastidi pensâ che Diu al sedi bon cun ducj. Ma jessi cristians isal un dovê o une gracie? Se e je une gracie, o vin di gjoldi che ducj a puedin percepî l’amôr misericordiôs di Diu Pari. No podìn jessi invidiôs! E po, di un pont di viste uman, cuâl pari o mari fasaressino diferencis tra i lôr fîs? Anzit, a varessin un voli di rivuart propit cui plui disfortunâts.
Pre Roman Michelotti
I lavorents tal vignâl
Mt 20,1-16
201“Di fat il ream dai cîi al è compagn di un paron di cjase che al saltà fûr propit a buinore par contratâ lavorents pal so vignâl. 2Lât dacuardi cui lavorents par un denâr in dì, ju mandà tal so vignâl. 3Saltât fûr viers lis nûf, al cjatà altris di lôr che a stavin in place cence fâ nuie. 4Ur disè: Lait ancje voaltris tal gno vignâl e us darai la paie juste. E chei a lerin. 5Al tornà a saltâ fûr viers misdì e lis trê e al fasè compagn. 6Al saltà fûr ancje viers lis cinc e a ‘nt cjatà altris che a jerin li; ur disè: Parcè mo staiso chi dut il dì cence fâ un colp di nuie? 7I rispuinderin: Parcè che nissun no nus à contratâts. Ur dîs: Lait ancje voaltris tal gno vignâl.
8Sore sere, il paron dal vignâl i dîs al so fatôr: Clame i lavorents e daur la paie scomençant dai ultins fintremai ai prins. 9Si presentarin chei des cinc e a cjaparin un denâr parom. 10Cuant che si presentarin i prins, a crodevin che ur ves dât di plui, ma a cjaparin ancje lôr un denâr parom. 11Tal cjapâlu, a bruntularin cuintri dal pari di famee 12disint: Chei ultins chi a àn lavorât dome une ore e tu ju âs tratâts compagn di nô, che o vin sopuartât il pês e il cjalt de zornade. 13Lui i rispuindè a un di lôr: Amì, no soi injust cun te: no âstu contratât cun me par un denâr? 14Cjape ce che al è to e vatint. O vuei dâi a di chest ultin propit come che ti ai dât a ti; 15parcè no podaressio disponi de mê robe come che o vuei jo? O no isal pluitost il to voli che al devente trist parcè che jo o soi bon? 16In cheste maniere i ultins a saran prins e i prins a saran ultins”.


text:
Une fiere che si fâs di secui
I apontaments plui significatîfs e particolârs de Antighe Fiere dai Sants e dai Muarts di Rivignan a son intai dîs dai 31 di Otubar, dal prin e dai 2 di Novembar. No si sa tropis che a son stadis fin cumò lis edizions de Fiere di Rivignan: di secui, chescj dîs a son zornadis di fieste.
Midiant di investigazions fatis di pôc, si è scuviert che la zornade, che e jere dedicade storichementri al marcjât dal besteam, e rimonte - par ce che si pues pensâ - ae fin dal secul XV.
Dut câs, al è sigûr che la Fiere e rapresente di simpri un apontament di impuartance fondamentâl inte vite de comunitât cun fiestis, bai, e un marcjât tant innomenât. Une fieste che e je ancje in inzornament continui: di là de Fieste dal Friûl di chest an, di cualchi timp si è zontât ai avigniments il goliardic Festival mondiâl de cjançon funerarie (di chel, o vin fevelât su La Patrie dal Friûl dal an passât). La atmosfere de fiere di Rivignan si pues preseâ intun toc leterari innomenât dal secul passât: di fat, ai 2 di Novembar dal lontan 1856, Rivignan al è stât visitât di Ippolito Nievo, che dilunc de sô permanence tal Cjistiel di Frate, su consei di amîs, al jere vignût in paîs par partecipâ ae fieste de zornade dai muarts, cussì origjinâl e famose che e jere za chê volte cognossude in dut il Friûl. La visite e je stade cussì straordenarie pal poete, che i à dedicât un cjapitul dal so romanç storic autobiografic Le confessioni d’un italiano. (Dree V.)


text:
Un puestut par fevelâ de mê grande passion di simpri, la archeologjie, ma no dome...
martedì 24 febbraio 2009
Bagnarie-Amburgo
Gnovis ricercjiis su teritori di Bagnarie, ancje cheste volte seguidis de Universitât di Amburgo su progjet de Roemische-Germanische Kommission di Francoforte sul Meno e dal Deutsche Institut di Archeologjie. Come che aromai si sa la zone e je interessade de presince di tracis romanis ma ancje langobardis. A lis ricercjiis a parteciparàn ancje il Museu di Udin e la Societât Furlane di Archeologjie. Ve chì il link cu la notizie.
Inte foto: piçule statue in bronç di Venere cjatade l'an passât a 'Sevean


text:
Ancje
la regjon de Alvernie e à decidût di aderî al Ufici public pe
lenghe ocitane (OPLO) che la sô creazion e jere stade votade l’an
passât dai conseis regjonâi de Aquitanie e dai Pireneus di Mieç.
La assemblee de Alvernie e à votât la sô adesion in maniere
unanime intant de riunion dai 22 di Setembar. Cun di plui, tes
stessis zornadis, ancje il president de Provence al à mostrât
l’interès de sô regjon par jentrâ intal organisim. L’ufici,
clamât a svilupâ une politiche unitarie a pro de lenghe ocitane, al
è duncje daûr a deventâ pardabon pont di riferiment e di
rapresentance des diviersis realtâts aministrativis che a formin la
Ocitanie.
Font:
Jornalet,
23/09/15


text:
16 Namen gefunden
- Raab Pfarrkirchen im Mühlkreis (5)
- Raiffeisenbank Pfarrkirchen im Mühlkreis (1)
- Rametsteiner Pfarrkirchen im Mühlkreis (1)
- Ratzesberger Pfarrkirchen im Mühlkreis (2)
- Rauscher Pfarrkirchen im Mühlkreis (5)
- regGenmbH Pfarrkirchen im Mühlkreis (1)
- Reiter Pfarrkirchen im Mühlkreis (4)
- Richtsfeld Pfarrkirchen im Mühlkreis (4)
- Riederer Pfarrkirchen im Mühlkreis (1)
- Rojas Pfarrkirchen im Mühlkreis (2)
- Rosenberger Pfarrkirchen im Mühlkreis (10)
- Roth Pfarrkirchen im Mühlkreis (1)


text:
-
ALTRIS CONTIS DI FAMEE
… une serie di storiis origjinâls e che si lein intun flât! A son storiis che a someis fatis par jessi recitadis tal mieç de int cun grande gjonde e che ti lassin simpri alc par rifleti. A àn colôrs intens, odôrs e savôrs. A rivochin un mont che nol è plui ma che, tal stes timp, in gracie a lis descrizions, al somee plui vîf che mai: ti pâr propit di jessi li…
-
LA COMUGNE N. 25
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)


text:
Cuindisinâl di informazion ’su lis comunitâts minorizadis e lis nazions cence stât de Europe. Internazionalitari ’tal è un dai pôcs spazis informatîfs che, a nivel european, al ufrìs cun continuitât une panoramiche gjenerâl ’su lis gnovis che a rivin des comunitâts minorizadis europeanis: dai procès politics a chei culturâi, des iniziativis di politiche linguistiche aes bataiis pai dirits nazionâi. Un spazi là che peraulis e musichis a contin ancje di chê altre Europe, chê che lis istituzions statâls e la “grande” stampe a fasin dispès fente di no viodi.
Sît


text:
public class Dimension { public int X; public int Y; public int Z; public Dimension(int x, int y, int z) { X = x; Y = y; Z = z; } #region Operators public static Dimension operator +(Dimension dimensionA, Dimension dimensionB) { return new Dimension(dimensionA.X + dimensionB.X, dimensionA.Y + dimensionB.Y, dimensionA.Z + dimensionB.Z); } public static Dimension operator -(Dimension dimensionA, Dimension dimensionB) { return new Dimension(dimensionA.X - dimensionB.X, dimensionA.Y - dimensionB.Y, dimensionA.Z - dimensionB.Z); } public static Dimension operator *(Dimension dimensionA, Dimension dimensionB) { return new Dimension(dimensionA.X * dimensionB.X, dimensionA.Y * dimensionB.Y, dimensionA.Z * dimensionB.Z); } public static Dimension operator /(Dimension dimensionA, Dimension dimensionB) { return new Dimension(dimensionA.X / dimensionB.X, dimensionA.Y / dimensionB.Y, dimensionA.Z / dimensionB.Z); } #endregion }
A ready-to-go Dimension class, so you can specify a 3D point and add, substract, divide or multiply them.


text:
Sapade/Plodn: si à di rivâ ae conte dai sì e dai no
Cetant sufiert il troi par che Sapade e rivi in Friûl-Vignesie Julie, come che e à domandât in grandissime maiorance la sô int cul referendum dal 2008, cul 95% di sì, ven a stâi il 71,73% di chei che a àn dirit di vôt. Une volontât che e à vût il bon acet ancje dai doi Conseis regjonâls, chel dal Venit e chel dal Friûl-Vignesie Julie, ma che cumò e riscje di restâ scjafoiade in Parlament.
Cun di fat, dal mês di Mai, cuant che la leç che e fasarès deventâ realtât il passaç di Regjon e à rivât a jessi metude tal lunari dai lavôrs dal Senât, par un motîf o par chel altri la sô discussion e je stade simpri rimandade.
Une pinitince cence fin che e à tignût cul cûr in man la int par dut l’Istât, fintremai ai prins di Avost, cuant che il Parlament al à sieradis lis puartis. Ce che al sucedarà cul inviament des voris ai 12 di Setembar al è cuasi un misteri. Tal sens che la leç e je in agjende e duncje e varès di jessi discutude, ma nol è dit che al sucedi.
E cheste volte no dome par vie che se al rive un decret leç che al à di jessi tramudât in leç al à a prioritât (come che al è sucedût dilunc i mês di Mai, Jugn e Lui), ma ancje par vie che la corint contrarie a chest passaç e à tornât a cjapâ pît, forsit ancje dentri dal Guvier.
Se il senatôr triestin dal Pd, Francesco Russo, ai prins di Avost al sigurave che no fos une contrarietât politiche tal Guvier e nancje tal partît e che invezit a podaressin jessi lis prioritâts dai dibatiments in Aule a fâ slitâ la leç su Sapade, il senatôr pordenonês Lodovico Sonego, ex Pd e cumò di Mdp, di simpri contrari al trasferiment, juste ai ultins di Lui al à scrit al premier Paolo Gentiloni par domandâi che «al sedi il Guvier a ritirâ il dissen di leç».
Sonego al motive la sô domande cun argomentazions ancje di caratar costituzionâl. Par lui, in sostance, l’ingrès di Sapade in Friûl-Vignesie Julie al modifiche il teritori di une regjon a Statût Speciâl, che e à i confins «definîts dal articul 2 dal so Statût - al scrîf -. Un document che par cambiâlu i covente une leç costituzionâl, no une leç ordenarie». Si che, ancje che il Senât le fasès buine, e sarès daspò considerade une norme incostituzionâl e duncje cence valôr. Che se po si ves di lâ daûr di «omogjeneitât etniche e nazionâl par definî i confins - al zonte il senatôr te letare -, si rivarès al principi che la Italie e varès di tornâ indaûr Bolzan, Tarvis e Pontebe ae Austrie».
Di dute altre vision la senatore belumate Raffaella Bellot (liste Fare!), che si è cjapade a pet la cuistion di Sapade. «Si continue a movi il centri dal probleme che al reste dome un - e dîs in rispueste ae gnove azion di Sonego -: i sapadins a àn dirit di vê une rispueste e lis Cjamaris dal Parlament a àn di esprimisi cuntun vôt».
La cuistion, e zonte la senatore, «no je ce che al sucedarà dopo che lis Cjamaris a àn votât. Invezit al è di dî che a son stâts fats ducj i passaçs che lis leçs a previodin e cumò bisugne rivâ fintremai in insom”. Cun di fat, il dissen di leç al à passât il vôt de Comission belanç e afârs costituzionâi, dulà che la domande di Sapade e je stade sostignude ae unanimitât, e la Aule dal Senât si è esprimude tal mês di Mai cul “ricognossiment de necessitât di rivâ al vôt».
In sumis, e dîs Bellot, «si à di rivâ ae conte dai sì e dai no. La democrazie e je un concet plui larc dai virtuosisims dulà che si pare dispès il mistîr di cualchi politic. Cjapìnsi lis responsabilitâts».
Sul imprin dal mês di Mai ancje la presidente de Regjon Debora Serracchiani, dutun cul sindic di Sapade Manuel Piller Hoffer, e veve dit di spedî une letare a Rome, al president dal Senât Aldo Grasso, par discuti la leç.
✒ Antonella Lanfrit


text:
martes, 16 de junio de 2009
Madone di Mont
Il santuari di Madone di Mont al è il plui antîc de Regjon dal Venit, e un dai prins Santuaris Cristians. Il puest al par che al sedi stât une postazion dal Esercit Roman, trasformantsi tal timp tun paîs.
I Slâfs si stabilirin te regjon tal secul VIII, e clamavin a Castelmonte, il "Mont Antîc" (Stara Gora) e ae Madone, la "Vergjine Antighe". Cussì ancje a clamavin "Citât Antighe" al atuâl Cividât dal Friûl, distant dal Santuari un 9 chilometris cirche.
Za tal 1200,
la Glesie di Sante Marie di Mont, e jere une des plui impuartantis dal Patriarcjât di Aquilee.
La statue de Vergjine cul Bambin, che si venere al dì di vuê, e je stade intronade tal an 1479, al inaugurà il gnûf santuari, rifat dopo un incendii.
La statue, in piere massice che sostituîs une precedent, probabilmentri di len, e risalte il valôr de maternitât de Vergjine dant il pet al bambin Jesù.
---
Se ben vuê si po rivâ cu la machine fin sul plaçâl dal Santuari, in altris epochis pelegrinâ a Madone di Mont si lu faseve cuntun ben altri spirt, che al jere chel de fede e de pinitince, intant si leve su a pît, e cualchidun ancje discolç, cumplint une promesse o un avôt fat ae Madone.
Jo mi visi che di frut o levi cun dute la famee dai Milanês, (cun chest sorenon si cognosseve a Tresesin i De Agostini).
Si rivave fin sot de mont cul cjar e si leve su a piduline.
¡ Ariviodisi Madone di Mont, pas e ben ¡
---
Madone di Mont e à il so Santuari ancje in Argjentine, la parochie si clame
" Nuestra Señora de Castelmonte ", si cjate te localitât di “Pablo Podestá” in provincie di Buenos Aires. La imagjin de vergjine more che li si venere e je rivade al paîs tal Novembar dal 1970.
Tal stes lûc al funzione la “Unione Friulana Castelmonte”, un puest di incuintri de numerose coletivitât furlane.
---
No hay comentarios:
Suscribirse a: Enviar comentarios (Atom)


text:
AnimaSogni
I AnimaSogni a son un grup di animaçion de parochie di Rivignan nâd in tal 2002.
I AnimaSogni a si ocupin di Oratori, Fiestis paesanis par i frus, fiestis di dutrine e a dan une man ali asoçiasions locai come i donadors di sanc, i "Scacciapensieri" e i "MammEpapàVeri".
Dal 2011 a fasin il "Dopodimisdî": un oratori estîv in colaboraçion cu le parochie e il grup "Scacciapensieri".
A judin la PGUdine in te animaçion de Fieste Diocesane dai Fruts e dali tapis intermedis.
Dal 2012 a colaborin cun "MammEpapàVeri" in te manifestaçion "Bimbinfiera".
Dal 2012 a fasin une dutrine-oratori pai fantas dali medis, clamâd "OraNonVedoL'Ora".
Storie[cambie | modifiche il codiç]
Il grup al ê nâd tal 2002
Il logo[cambie | modifiche il codiç]
Il logo di Roberto Pighin al rapresente un çercli di personis (il grup di animadôrs) cal è contemporaneamentri viard e siarâd.
Le viarte a ê l'acogliençe a gnovis personis ca vuelin fâ part dal grup, ma ancje l'attegjiamênt di scualt e judori viars chei atris.
Inveçe le siarade , tipiche dal çercli, a rapresente: l'union, l'intimitât, il sens di apartenençe e di proteçion che il grup al done a chei ca ne fasin part.
Tra l' atri i ominins a son ducjus di colôr diviars par simbolegjiâ le legrie dal stâ insieme, ma ancje le bieleçe de diferençe.


text:
Storie de Mesopotamie
Il teritori de Antighe Mesopotamie corispuint pui o mancul,a chêl atuâl de moderne Republiche dal Irak. Le Mesopotamie no jere definide par frontieris naturâl,e a continuâl a slargjâsi rivant fin al Iran di uê,tal est,ae Sirie a ovest ,e ae regjon turche de Anatolie tal nord.
Le storie des primis popolazions che an abitât cheste tiare,pues jessi tirade travers dai ritrovaments di tocs di ceramiche in lûcs come Samarre , Tell Hassune,e Tell Halaf.
Ma le storie di cheste regjon di fat scomençe tal periodi Uruk,cu le vignude dal popul dai Sumêrs. Le storie di cheste civilizazion pues jessi dividude in doi:
il periodi sumêr,e il periodi semite. Il prin periodi al e' dividût in periodi predinastic e periodi de prime dinastie,dividût ancje chel in tre. Le epoche semite invezit,scomençe cu le dinastie arcadiane.


text:
Un puestut par fevelâ de mê grande passion di simpri, la archeologjie, ma no dome...
domenica 4 gennaio 2009
Mostre su Cromazi
Vuê o ai stât a viodi la mostre di Cromazi di Aquilee lì dal Palaç patriarcjâl. Bieline, ancje se, finide la visite, no vevi inmò incuadrât propite ben la figure dal vescul di Aquilee. La prime part e jê incentrade su Aquilee come impuartante citât dal Imperi e come crosere di lenghis e di popui; po dopo si passe a la storie de nassite dal Cristianesim e la sô difusion. Insom al è tratât Cromazi e la sô glesie, traviers numerosis testemoneancis di autôrs famôs e ancje de sô peraule.


text:
Eurafrasie
La Eurafrasie, clamade ancje Eufrasie o Eurasiafriche e indiche la union di Eurasie e Afriche intun unic continent. Chest supercontinent al ospite cirche l'85% de popolazion mondiâl. Al è clamât anche il Vieri mont.
Par solit, Eurasie e Afriche a son dividudis dal Cjanâl di Suez. La Eurasie e je ulteriormentri dividude, soredut culturalmentri, in Europe e Asie.
In tiermits gjeologjichis, la Eurafrasie sarà un supercontinent cuant che la Afriche e tocjarà la Europe, cuant il toc plui meridionâl de Spagne al rivarà a tocjâ il Maroc. Al è stât stimât che cheste situazion sucedarà tra 600.000 agns.


text: Trasmission là che a jessi protagoniste e je la musiche che e rive des nazionalitâts minorizadis europeanis. ‘Irrintzi’ par basc al vûl dî scriul, o sei un berli doprât massime in mont par saludâsi di lontan o tant che espression di gjonde. Une usance comune a diviersis popolazions ma che, chel istès, e compagne chest messaç di salût e di gjonde cuntun sens fuart di identitât. Ogni pontate si disvilupe ’ator di une peraule o di un concet che ’tal è riclamât intai titui des cjançons proponudis o ’tal è il cûr dai tocs stes e che, tant che un fîl, al lee tra di lenghis e gjenars musicâi i plui diviers. Par in’suazâlis miôr, lis cjançons a son compagnadis di cualchi informazion ’su autôrs e significâts.


text:
EDITORIÂL - Il sens di apartignince a un popul
Il Friûl al è fat di une grande varietât di mûts di jessi e di sintîsi. Par altri, lis nestris tieris a àn viodût intai secui transitâ popui che a vignivin di Est tant che di Ovest. Int che e à decidût di fermâsi intai nestris teritoris in mût stanziâl, inricjint la eterogjeneitât de essence furlane: un popul composit e plen di tradizions origjinariis di dute la Europe. Jessi furlans al nas de storie di une patrie che e scomence de Livence e e finìs intal Timau, e che e à tal centri il flum Tiliment, cemût che - sul finî dal ‘500 - le descriveve intune cantiche felice Erasmi di Voleson.
_E pûr, e je vuê ne vulgata cressinte che e volarès dividi la part dal Friûl Ocidentâl, identificade dispès cu la definizion secje di “Pordenonês”, dal rest dal teritori mari di origjin. Cheste diferenziazion o aspirazion e cjape fonde massime di une crisi economiche e sociâl palese che e à segnât di dongje il Friûl Ocidentâl e che in chescj agns e je stade tradusude intun dissen neocentralist che al à puartât al anulament dai fondaments de nestre autonomie speciâl.
_Cu la nassite de Provincie di Pordenon, si jere dade dignitât aes variis animis che a componin la nestre Regjon, stant che a Triest e jere stade assegnade la capitâl, intant che Udin al deventave centrâl par dimension teritoriâl e popolazion.
_Il tierç tassel al jere la anime plui venite dal popul furlan. In chest mût, chestis variis identitâts a àn podût convivi e prosperâ intai agns de Vuere Frede e ancje plui in là.
_Lis pulsions bande un Friûl, disìn “Udincentric”, dopo la cancelazion de Provincie di Pordenon e il dismantelament di tantis istituzions dal Friûl Ocidentâl, a nudrissin fuarcis centrifughis che a sburtin lis tieris al margjin dal Friûl bande il Venit.
_A son tancj i segnâi che a confermin i sintiments dal Friûl Ocidentâl, che par proprie incapacitât di rapresentance politiche e istituzionâl nol è stât fin cumò in stât di legjitimâ lis propriis dibisugnis e i spazis di esistence.
_A chest, si zonte la malscuindude convinzion di cui che al stime che al sedi rivât il moment di Udin par concretizâ fantasiis di omologazion che a son cuintri la nestre storie secolâr: dopo la cancelazion des provinciis dal ordenament dal Friûl-Vignesie Julie, si rint necessari un gnûf model che al sepi rapresentâ lis variis animis che di secui a costituissin il nestri Friûl. Ce che al reste sul cjamp a son i Comuns e la Regjon.
_Dome une aleance tra lis aministrazions locâls e permetarà un vêr dialic ae pâr cul ent Regjon, cussì di mantignî dongje dal citadin il control de machine publiche. Sul fat de rapresentativitât, al covente invezit un moviment che al sepi dâ sintesi a dutis lis animis dal Friûl, puartant il dialic tra teritoris: un partît politic fondât sul obietîf di federâ lis animis autonomistis furlanis.
_Isal un dissen masse utopic?
A chei che a vignaran, la sentence grivie. ❚


text:
Il
prin ministri Peter Robinson e chei altris membris dal DUP che a
componevin il guvier compartecipât de Irlande dal Nord adun cul Sinn
Féin a àn decidût di tornâ a ocupâ i lôr puescj dopo des
dimissions fatis indenant in Setembar. La decision e je rivade dopo
de relazion presentade intal Parlament britanic de segretarie di stât
pe Irlande dal Nord su la ativitât dai grups paramilitârs inta
cheste part dal Ream Unît. I unioniscj si vevin gjavâts dal
esecutîf nordirlandês dopo che l’Esercit Republican Irlandês
(IRA) e il Sinn Féin a jerin stâts tirâts dentri intes
investigazions sul sassinament di doi ex membris dal moviment armât
irlandês. Intal rapuart elaborât de polizie e dai servizis segrets
britanics si dîs che la struture di comant dal IRA, ma ancje dai
moviments paramilitârs unioniscj, e je ancjemò in pîts ma e opere
dome cun mieçs pacifics e cence nissune intenzion di tornâ ae lote
armade. Personis che a àn fat part di chestis organizazions a
varessin inmò acès a armis e rapuarts cu la criminalitât comune,
ma si fevele di câs isolâts za al centri di ativitâts
investigativis. E cole cussì la operazion di delegjitimazion cuintri
dal Sinn Féin, organizazion politiche di riferiment pai republicans
irlandês, puartade indenant di ambients unioniscj.
Font:
BBC,
20/10/15


text:
Basse etât di mieç
Cu la peraule Basse Etât di Mieç si intint il periodi de storie europeane comprindût jenfri l'an 1000 e la Scuvierte des Americhis in tal 1492.
A scomençâ dal secul XIII si formin i prins stâts nazionâi (France, Portugal, Russie, Spagne). In Italie lis condizions storichis no an permetût la formazion di un stât. Jenfri il Tresinte e il Cuatricent in Italie al sarà la epoche dai Comuns e des Signoriis. Cualchidune di lôr, cul passâ dal timp, al cjaparà ancje la identitât di un vêr stât.
Intal Tresinte e in tai prins agns dal Cuatricent a jerin un pôc dapardut vueris, carestiis e epidemiis. Chescj aveniments puartaran a cambiaments sociâi une vore impuartants. Ancje la mentalitât dai oms di sience e da lis classis de societât plui altis al gambiarà, par dâ plui impuartance a la figure dal om, che al sarà il fondament de civiltât dal Rinassiment.


text:
1 - Nouf - otafs
2 - Secueris
3 - Caosmosi
4 - Vie
5 - Barracuda
6 - F.L.K.
7 - Acuilea, post Christum natum
8 - Ultin toc
9 - Re noir
10 - Colors
prodot di flk
regjistrât di Stefano Amerio tal Midi & Digital Studio
di Tavagnacco - Udine
mixât di Paolo Modugno tal OASI Studio di Roma
grafiche di Giulio Calderini tal Cyberstudio
Musiche e peraulis (musica e parole) di A. Montello (FLK)
Re Noir (Friedrich von Tavan) a è stade gjiavade liberamentri di une melodie popolâr bulgare
Acuilea post Christum natum a è une poesie di Giorgio Ferigo


text:
DI SCJAS IN SCJAS: I TARAMOTS INTE STORIE FURLANE. I Orcolats dal Nûfcent
Secul curt. Cussì lu àn clamât chei che si ocupin di Storie. Parcè che nol dure cent agns, ma ducj i avigniments plui impuartants a son striçâts jenfri confins temporâi une vore strents. Epûr al somee che al seti stât il plui trist e crudêl di ducj, cun dôs vueris mondiâls e il grant cambiament dal 1989, che al dissegne tal ribalton gjeopolitic di Berlin un confin che al cambie la muse de Europe.
La storiografie taliane, masse concentrade su dutis chês altris regjons fûr che il Friûl, nus impon une memorie curte. Ancje pal taramot. Cussì si visisi dal grant disastri di Reggio Calabria e di Messina, compagnât di un maremot, ai 28 di Dicembar dal 1908. Ma cui nus contie di chel che tal Lui dal stes an al à sdrondenât lis Alps de Cjargne, dismovint une popolazion spauride e spaventade ae dôs di gnot dai 7 di chel mês? L’epicentri a Mueç. Di une rabie che e supere i 5,5 grâts de scjale Richter, ma une vore distrutîf, rivant al novesim grât de Mercalli. Tant che i dams a jerin stâts cuantificâts par une puartade di plui di 50.000 liris di chel timp: un sproposit. I oms, massime de valade de Aupe, a son stâts obleâts a tornâ a cjase de migrazion vie pe Europe par judâ lis lôr fameis, e lis conseguencis a son stadis une vore pesantis pal redit familiâr, dal moment che i contrats di lavôr a son stâts ducj revocâts, cu la conseguence di une miserie spaventose. Tant che adiriture il Pape, Piu X, al fasarà vê bêçs pe ricostruzion de glesie di Dordole. La glesie! La int invezit, sistemade in barachis di len ordenadis dal sindic di Mueç, e scugnarà rangjâsi di bessole. Come simpri. Altris savoltaments a son stâts ai 12 di Mai e ai 12 di Dicembar dal 1924, a Dimpeç, e po dopo al prin di Zenâr dal 1926, simpri in Cjargne.
Annus horribilis, il 1928: Cjavaç, Verzegnis, Tumieç e dute la valade dal Arzin, dopo di un Fevrâr tant frêt che si viodin i lôfs a cori pai paîs di mont, a tremin. Ma no pe glace. Plui di cent sfolâts des borgadis distrutis di Galants, di Marins e di Pocis a son rivâts jù a Anduins e a Cjasiât: vecjos, feminis e fruts. I oms no ju convinç nissun a abandonâ i paîs: a restin a lavorâ, dì e gnot, a dâ di mangjâ aes bestiis, a cirî di netâ rudinaçs e a tacâ daurman a tirâ sù ce che al jere vignût jù. Dute la valade e dimostre la sô solidarietât spontanie e di fuarte umanitât. Inte sô relazion al Prefet, che al stanzie 57.594 liris, il sindic Giobatta Gerometta di Vît al conte che al organize cjase par cjase une racuelte di lat, di cjar e di vin. Che a chei puarets no ur mancji il confuart de solidarietât dai lôr fradis furlans, plui impuartante che no i bêçs. A Pasche no mancjarà la fuiace par ogni famee di taramotât. Ma no je finide: il Nadâl dal 1931 si festeze cuntun scjas mighe di poc. Ai 18 di Otubar dal 1936, la scjale Mercalli e segne i 9 grâts inte zone di Sacîl, cun muarts e devastazions che a àn cambiât il profîl dal paisaç urban, in particolâr a Cjanive, Polcenic e Sant Florean.
Ma al sarà ai 26 di Avrîl dal 1959 il disastri plui grant prime di chel dai 6 di Mai dal 1976. A Tumieç a son lis dôs e 46 dal dopodimisdì. La Mercalli e rive al grât 9, la Richter e passe il cuint, par une aree di coinvolziment sismic di plui che 12.000 chilometris cuadrâts. No forin vitimis, une sole persone e je restade feride a Zui ma popolazion dai paîs colpîts, pe pôre di replichis, e passe lis gnots dopo ae scjassade fûr cjase. Al discomut causât dal abandon des abitazions si à zonte chel de ploie, cetant bondante ae fin di Avrîl, agravant i dams dai edificis.
Clarementri, al reste il plui documentât e ancje studiât. Cuntune relazion une vore impuartante, siglade tal 1965 di doi studis impuartants, P. Feliziani, L. Marcelli, là che no dome si faseve il pont de criticitât sismiche dal Friûl inte storie, ma ancje si pontave la atenzion sul fat che 20 secui di taramots a oblearessin a une grande atenzion inte culture de prevenzion. 1965! Undis agns dopo… ❚
✒ Agnul Floramo


text:
Il 22 di Novembar di ogni an il calendari de glesie Catoliche al celebre a Sante Cecilie, muarte a Rome, vergjin e martare, tal an 230 dC.
lunes, 22 de noviembre de 2010
Il Dì de Musiche
Il 22 di Novembar di ogni an il calendari de glesie Catoliche al celebre a Sante Cecilie, muarte a Rome, vergjin e martare, tal an 230 dC.
Nomenade Parone de musiche dal Pape Gregori XIII tal 1594, cheste zornade e je stade universalmentri adotade come il Dì de Musiche. Al finâl de Ete di Mieç, za si rapresentave a Sante Cecilie sunant l’orghin, l’arpe o cjantant. La umanitât e je lade venerantle a traviers dai secui.
E ancje un 22 di Novembar al è nassût il Cuartet Vocâl Armonie, il sô percors al è stât ricognossût no dome tai ambients furlans. Si è iniziat in cjase dal Mestri Rodolfo Kubik sint incoragjâts dal stes.
Stant che o vin menzonât al Mestri Kubik, us informìn che ai 27 di Novembar a Dignan e ai 3 di Dicembar a Roncjis dai Legjonaris, a tornaran a presentâ parts de sô comedie “Va vilote puartade dal vint”.
La regjistrazion dal conciert precedent si le cjate fracant ca:
--------la traduzion in spagnûl di chest articul si po leile fracant ca sot :
No hay comentarios:
Suscribirse a: Enviar comentarios (Atom)


text:
Udin al da acet ae bielece de diversitât: musiche, teatri, cine, art in Suns Europe 2017
Il cûr de Europe de diversitât linguistiche e de creativitât al torne pe tierce volte in Friûl, dulà che dut si sta preparant pe tierce edizion di Suns Europe.
Udin al torne duncje a jessi il centri european des varietâts linguistichis e des sôs espressions plui vivarosis tai cjamps de musiche, dal audiovisîf e de leterature, un incuintri e confront tra individuis, grups, lenghis, teritoris e comunitâts, di musiche, di imagjins, di peraulis.
Il palc dal festival european des arts performativis tes lenghis minoritariis - organizât di Radio Onde Furlane e Puntozero cul sostegn di Arlef, Regjon F-VJ, Fondazione Friuli, in colaborazion cul Comun di Udin e cul patrocini dal Consei di Europe - al è ancjemò une volte il Teatri Giovanni da Udine.
Suns Europe, cun ducj i siei talents e la creativitât, si impegne a fâ un confront e incuintri tra lenghis antighis e formis di comunicazion modernis e contemporaniis, e al promôf produzions artistichis origjinâls, mostrant cemût che la diversitât linguistiche in Europe, in plui che jessi une ricjece culturâl e je ancje une risorse creative che e ten dongje i popui.
Insiemi ai parons di cjase furlans, a fâ sintî la vôs di Suns a saran ancje grups, regjiscj, scritôrs e atôrs che a rivin di Nord a Sud, di Est a Ovest: dal Paîs Basc, dal Galles, dal Cjanton dai Grisons e de Bretagne, de Galizie, de Basse Sassonie, de Ocitanie e dal Sápmi (regjon plui cognossude tant che Laponie), de Irlande, de Sardegne, e de Buriazie (che si cjate dongje de Mongolie).
Tra i finaliscj che si esibiran a partî des 18 dal Prin di Dicembar, o cjatìn “La Basu”, artist impuartant te suaze dal hip hop basc, il grup “Pres Llareggub” che al sune un groove funk e rap; il nestri Franco Giordani, simpri plui cognossût in regjon pe sô musiche poetiche li che al dopre lis tantis varietâts dal furlan; “Uèi”, cuartet vocâl de Ocitanie cun percussions eletronichis; “Tumasch È”, che dai frêts paisaçs alpins dai Grisons nus puartin cjançons des tonalitâts tropicâls; Isa Zwart, cjantante une vore zovine di folk e pop de Basse Sassonie; “Tiny Feet”, cjantautôrs indie rock; il grup “Esposa” cul lôr elettro pop e rock & roll de Galizie e tancj altris.
Il program si inricjìs di proiezions cinematografichis, happy hour di events come chel sul Premi San Simon, in program simpri ai Prin di Dicembar, dulà che la jurie e presentarà i vincidôrs dal premi di leterature furlane e cine, il Talk show «I Love EU» cun Gruff Rhys, Maurizio Mattiuzza, Onno Falkena, Ariel Yerushalmi e «Scuele Europe», un incuintri tra i artiscj e i arlêfs des scuelis di Udin.
Fin a metât Novembar, i students universitaris ma ancje ducj chei che, pûr cognossint l’inglês, a volessin deventâ part de famee di Suns, a puedin compilâ la domande di iscrizion che si discjame sul sît de manifestazion, inviant il modul ae mail: volontari@sunseurope.com
Il program in detai si cjate in rêt sul sît www.sunseurope.com e su la Pagjine Facebook, che tes zornadis dal festival e sarà simpri inzornade cun imagjins e video in direte. ❚
✒ Moira Pezzetta


text:
Magenta
I Magenta a son stâts un grop musicâl rock indipendent dal Friûl Vignesie Julie formâts di Sergo (vôs), Matteo Cossar (ghitaris), Nat Flamigni (bas) e Ste Savi (baterie).
Tabele dai contignûts
Storie[cambie | modifiche il codiç]
I Magenta a nassin intal 2005 e dal 2006 comencin a fâ concierts in Italie e Slovenie, cjantant in talian e inglês.
Concierts[cambie | modifiche il codiç]
In Friûl ricuardìn il conciert a Friuli DOC 2007 e la vierte dal memorabil conciert di Robert Plant a Lignan (21 di Lui 2007). Tancj concierts dai Magenta a son stâts caraterizâts dal spirit european trans frontalîr, come il Prin da l'An 2008 a Triest, al conciert al Casinò Perla di Nova Gorica e il conciert a Gurize par celebrâ le jentrade de Slovenie inte Union Europeane. In Italie a àn sunât tra l'altri a Milan al club "Le Scimmie" e al Idroscalo, e soredut a "La Notte Bianca" a Rome, insiemit a Neffa, i Velvet, il Nucleo e i Rio.
Passadis radiotelevisivis[cambie | modifiche il codiç]
Intal 2007 i Magenta son stâts ospits di une vore di trasmissions, fra cui "Passerelle" a Turin par Sky, il Festival di Asiago trasmetût da Rai - Italiani nel mondo, e àn sunât a Telefriuli alis trasmissions di Alberto Zeppieri. I Magenta àn partecipât a trasmissions radio par Radio Rai, Radio Onde Furlane, Radio Lattemiele, Radio Attività, Radio Fragola e son stâts ospits fissi da trasmission Stazione Termini su Radio Fantasy condote da Emanuele Termini. Intal 2008 al è vignût fûr il singul par talian "Una Cosa Sola", cu la partecipazion da modele Kartika Luyet Ventola par il videoclip: il video, zirât in Slovenie e a Gurize, al è stât in programazion par dut il mes di Mai sul canâl musicâl talian All Music.
Discografie[cambie | modifiche il codiç]
I Magenta no son leâts a nissune etichete, ma son seguîts dal management E.M. Corporation; intal 2005 àn auto produsût un cd clamât intenzionalmentri "PROMO", ma àn simpri preferît difondi lis lôr musichis doprant internet e myspace, lassant al scoltadôr la libertât di scoltà e discjamà lis cjançons preferidis.
Il grop si è siolt intal 2009


text:
sabato 29 marzo 2008
Il cartel pa l'Udinese cu la Fiorentine
Lu sai, lu sai... o spetais il cartel par doman!
Doman a vierç la pescje, martars al è il prin di avrîl...
e jo ai fat un cartel a tema.
Mandi!
Scrit di gelo stellato a lis 11:27 2 salvadis che a vevin alc ce dî Etichetis: cartei da l'Udinese
martedì 25 marzo 2008
La fumate clare dai ricuarts
Timp fa me mari mi à dât di tirâ ju cul compiuter, come ch'a dîs je, la fotografie ch'a viodês chi in bande. Sot me nono e me none, partint di çampe, podês viodi doi mei barbis e me agne. l'ultime da la rie, che cu la pipine in braç, a je propit me mari.
Lassant stâ i ricuarts che une foto di cheste fate a po vê, par me, ch'a soi nevôt, soredut cumò che i nonos no son plui, a stavi cjalant tropis robis che si rivin adore a viodi dentri une imagjine cussì.
Me none a è discolce, par ce che si sa che ta che volte nol pareve bon un om plui bas di une femine. Me mari cui lagrimons tai voi, par ce che a vuleve a ducj i coscj tignî su la pipine, ch'a no jere so, ma a jere lì dal fotografo. Me barbe, che a sintî me mari, ta che volte nol jere dome il plui picinin dai fradis, ma ancje il plui biel. Sa fossin cumò, cun che muse ch'a somee ch'a i vedin scliçât voi, nâs e bocje tal mieç, a saressin pronts a dî ch'al è un pôc malfat.
Me nono, a cjalâlu ben, si rive a viodi ch'a i mancje un toc di orele, ch'a jal'à taiade so none, intant ch'a i taiave i cjavei di piçul (cu la scudiele, of course)
Par no cjacarâ dai vistîts, bogns par une gnoce, e da la maniere che ducj, puarets, a cjalavin ta l'obietîf. Si sa, ta che volte fâ une foto al devi sedi stât come la in vuere: satu tu ce che ti podeve capitâ?!
Ad ogni mût, ancje se cumò, ancje jo ch'a no ai mai vût passion pa lis fotos, an fâ a centenârs, no rivi a cjatà nissune ch'a rivi adore a contâ tantis robis come ches ch'a contavin li imagjinis di une volte.
E no stêit dimi ch'a è dome cuestion di ricuarts. Jo pensi ch'a sedi ancje une cuestion di imagjinis ch'a àn alc ce dî. Une volte, lis musis e i cuarps e jerin ce ch'al restave da la fan e da la fature, a jere une dignitât e un plasè di vivi che cumò neancje tal sium a rivin adore a cjatâju. Chel ridi pene pandût, sui lavris di me none, al è il stes ch'a i ai vedût intor simpri, fin che a vût flât, cualsiasi disgracie o fastidi ch'a i fos capitât.
A je propit vere. No son dome lis peraulis, ch'a insegnin.
Lassant stâ i ricuarts che une foto di cheste fate a po vê, par me, ch'a soi nevôt, soredut cumò che i nonos no son plui, a stavi cjalant tropis robis che si rivin adore a viodi dentri une imagjine cussì.
Me none a è discolce, par ce che si sa che ta che volte nol pareve bon un om plui bas di une femine. Me mari cui lagrimons tai voi, par ce che a vuleve a ducj i coscj tignî su la pipine, ch'a no jere so, ma a jere lì dal fotografo. Me barbe, che a sintî me mari, ta che volte nol jere dome il plui picinin dai fradis, ma ancje il plui biel. Sa fossin cumò, cun che muse ch'a somee ch'a i vedin scliçât voi, nâs e bocje tal mieç, a saressin pronts a dî ch'al è un pôc malfat.
Me nono, a cjalâlu ben, si rive a viodi ch'a i mancje un toc di orele, ch'a jal'à taiade so none, intant ch'a i taiave i cjavei di piçul (cu la scudiele, of course)
Par no cjacarâ dai vistîts, bogns par une gnoce, e da la maniere che ducj, puarets, a cjalavin ta l'obietîf. Si sa, ta che volte fâ une foto al devi sedi stât come la in vuere: satu tu ce che ti podeve capitâ?!
Ad ogni mût, ancje se cumò, ancje jo ch'a no ai mai vût passion pa lis fotos, an fâ a centenârs, no rivi a cjatà nissune ch'a rivi adore a contâ tantis robis come ches ch'a contavin li imagjinis di une volte.
E no stêit dimi ch'a è dome cuestion di ricuarts. Jo pensi ch'a sedi ancje une cuestion di imagjinis ch'a àn alc ce dî. Une volte, lis musis e i cuarps e jerin ce ch'al restave da la fan e da la fature, a jere une dignitât e un plasè di vivi che cumò neancje tal sium a rivin adore a cjatâju. Chel ridi pene pandût, sui lavris di me none, al è il stes ch'a i ai vedût intor simpri, fin che a vût flât, cualsiasi disgracie o fastidi ch'a i fos capitât.
A je propit vere. No son dome lis peraulis, ch'a insegnin.
Scrit di gelo stellato a lis 16:53 4 salvadis che a vevin alc ce dî Etichetis: pensîrs
sabato 22 marzo 2008
Il cartel pa l'Udinese cul Livorno
Ca sa no mi môf a scrivi cualchi artucûl serio al devente il blog dai cartêi pa l'Udinese. Ad ogni mût no pues fâ di mancul di puestâ il cartel pa la partide di vuè.
Profiti par fâ i augurios di buine Pasche a ducj!
E visaisi che l'eeeeeeef si mangje a Pisssssssssssche! :D :D :D
Scrit di gelo stellato a lis 15:22 1 salvadis che a vevin alc ce dî Etichetis: cartei da l'Udinese
sabato 15 marzo 2008
Il cartel pa l'Udinese cu la Lazio
Eco chi il cartel par usgnot!
Non si capis ben ce che si ul dî, ma miôr cussì. Un po' di misteri al va simpri ben.
A dî il vêr a varés vulût scrivi alc cun "Fel-Lazio" ma non podevi sigûr mandâ ator me pari a cjapâ pachis dai tifôs blanc e celests.
Mandi!
Non si capis ben ce che si ul dî, ma miôr cussì. Un po' di misteri al va simpri ben.
A dî il vêr a varés vulût scrivi alc cun "Fel-Lazio" ma non podevi sigûr mandâ ator me pari a cjapâ pachis dai tifôs blanc e celests.
Mandi!
Scrit di gelo stellato a lis 14:03 1 salvadis che a vevin alc ce dî Etichetis: cartei da l'Udinese
domenica 9 marzo 2008
Acrobat a la Cjase Mate
Duncje duncje... Vinars di sere soi stât a fâ un zirut a Blauç, a la Cjase Mate, just par viodi di chest grop ch'a sunave cover dai U2. No che jo a sedi un fan oltri misure di Bono e companie, ma ju âi simpri preseâts pe lis grandis robis che àn fat e pè une sorte di serietât ch'a ju à simpri cjapâts dentri de musiche e no de cagadis.
E po a la Cjase Mate o jeri stât a viodi ancje la cover band dai Litfiba e mi eri divertût un grun.
Ad ogni mût, cirin di fale curte. Dai Acrobat a vevi sintût cjacarâ ben, timp indaûr, e o jeri curiôs di viodi ce tipo di repertori a tiravin fûr, da la sconfinade produzion dai U2. Ben po, us disarai che soi stât une vore, ma une vore content.
Tant par comenzâ, cuant che ài viodût i cuatri dai Acrobat vignî fûr cun dos ghitaris acustichis, bas e batarie, mi soi dit: Ce Figade! Ancje parcè no soi un ch'al dinee il periodo eletronic da la band, ma dal vîf crôt ch'al sedi une vore dificil di rindi, chest tipo di sonoritât.
E po a la Cjase Mate o jeri stât a viodi ancje la cover band dai Litfiba e mi eri divertût un grun.
Ad ogni mût, cirin di fale curte. Dai Acrobat a vevi sintût cjacarâ ben, timp indaûr, e o jeri curiôs di viodi ce tipo di repertori a tiravin fûr, da la sconfinade produzion dai U2. Ben po, us disarai che soi stât une vore, ma une vore content.
Tant par comenzâ, cuant che ài viodût i cuatri dai Acrobat vignî fûr cun dos ghitaris acustichis, bas e batarie, mi soi dit: Ce Figade! Ancje parcè no soi un ch'al dinee il periodo eletronic da la band, ma dal vîf crôt ch'al sedi une vore dificil di rindi, chest tipo di sonoritât.
Invezit la part plui grese dal concert (ch'al è durât passe un ore e trê cuarts) a è state acustiche e jo âi preseât une vore.
Seconde robe: lis cjançons sielzudis. Disin pûr che, in bande di cualchi viaç, al è stât il vecju repertori a fâ di paron, e chest al è sigûr un ben. In fin dai conts chês a son lis cjançons che àn plui sinceritât.
Seconde robe: lis cjançons sielzudis. Disin pûr che, in bande di cualchi viaç, al è stât il vecju repertori a fâ di paron, e chest al è sigûr un ben. In fin dai conts chês a son lis cjançons che àn plui sinceritât.
Tierce robe, ch'a è stade une gradide sorprese, ancje se mi pâr che no ducj le vedin preseade, a son stadis lis numerosis scjampadis dal teritori "Ancje Tu": High and dry dai Radiohead, Given to fly dai Pearl Jam, Rockin in the freee world di Neal Young. Par no cjacarâ da lis citazions in tal jenfri di altris cjançons, come Once dai Pearl Jam o Gloria o Bullet in my head dai Rage e altris cjatadis di cheste fateMandi
E o âi gjoldût ancje, e dopo o siari, a sintî ch'a si son permetûs il lusso (e soi sigûr ch'e cualchi frutine à stuart il nâs) di no sunâ la version vajose di One, ma la version country, targade Johnny Cash.
Bon, âi dit ancje masse. Sa us capite di sintiju sunâ da lis vuestris bandis vait a viodiju, ch'a no son une di ches cover band cun maniis di grandece e ch'a samein la brute copie da la brute copie dai origjinâi. Chest cuatri zovenos a omagjin le musiche ch'a ur plâs in maniere origjinâl e cun sintiment.
E o âi gjoldût ancje, e dopo o siari, a sintî ch'a si son permetûs il lusso (e soi sigûr ch'e cualchi frutine à stuart il nâs) di no sunâ la version vajose di One, ma la version country, targade Johnny Cash.
Bon, âi dit ancje masse. Sa us capite di sintiju sunâ da lis vuestris bandis vait a viodiju, ch'a no son une di ches cover band cun maniis di grandece e ch'a samein la brute copie da la brute copie dai origjinâi. Chest cuatri zovenos a omagjin le musiche ch'a ur plâs in maniere origjinâl e cun sintiment.
Us lassi cualchi link sa vês voie di fasi un idee. Par sintiju, sul lôr puest
Scrit di gelo stellato a lis 15:35 0 salvadis che a vevin alc ce dî Etichetis: musiche passade pal friûl
sabato 1 marzo 2008
Il cartel pa l'Udinese cu l'Atalante
Vuè propit non savevi ce scrivi, tal cartel, ma dopo ài vût un colp di volp e si che capitan D'Agostino al à clamât adun i tifôs o ài pensât di rispuindi!
E chest cartel mi plâs un casin!
Mandi a ducj!
Scrit di gelo stellato a lis 23:49 1 salvadis che a vevin alc ce dî Etichetis: cartei da l'Udinese
BARAÇS
Di cuant ch’al veve cjolt la radio gnove Fredo si sveave simpri content. Al veve scuviert une funzion da la svee maraveose: al podeve meti su un cd e fale sunâ di ce toc ch’al veve miôr.
I plaseve cussì tant sveâsi scoltant “Mueç” dai Pantan, ch’al pontave la svee ancje di sabide e domenie. Di cuant ch’al jere lât a stâ pôc fûr pais, al podeve ancje alçâ il volum a manete, che tant la cjase plui dongje a lu cjalave di cincuante metris dal barcon da la so cjamare.
E propit chel barcon, une matine di fieste, sveantsi cu la cjançon di simpri, lu à cjatât dut plen di baraçs. Une robe di no crodi. Il veri l’ere sparît e un mûr di sterps a j gjavave vie dute la lûs. Si stavie forsit ancjemò sumiant? Vere ch’al veve bevût une bire di masse, la sere prin, ma chest nol displeave che cise spinose ch’a jentrave pal barcon!
Fredo si è russât i voi, gjavantsi i sgarbei cu l’ongule. Al à cjapât su il telefonin e al à cjalât l’ore. Undis e mieze. Putanace che miserie, al à dit ad alte vôs, nol pò sedi cussì scûr!
Al jere alc ch’a nol lave.
Al cjape e si bute fûr dal clip par lâ a viodi di dongje chei baraçs. Cualchidun al jere grues come une magne, cualchidun come une code di pantiane, ma a part lis spinis, spiçotis e di un colôr ch’al partave al ros, a jerin baraçs normalissims. Ma ce fasevino lì, a jemplai il zardin e la cjamare?!
Fredo di solit no si faseve tropis cuestions, ma a chel pont j è vignût un dubi: si viest di corse e al va a viergi la puarte denant, che ch’a dave su la strade.
Dut come simpri: asfalt, soreli ch’al poche, machinis ch’a passin e sioris ch’a van a Messe plui tart, par rivâ adore a sghindâ un pocje di predicje.
Bon, al à pensât, di sigûr no la doi vinte a chei baraçs. E cu l’intenzion di vierzisi un passaç fin ta la cjase dongje al à cjapât su lis fuarpis di vît e al à tacât a taiâ e cerpî dute che sassare di spinis, fin a rivâ adore a saltâ fûr di cjase pal barcon. Cussì al à tacât a mateâ, sbridinant e sbregant, fintremai ca nol jere stuf. Al veve fat su une sorte di galarie lungje un centenâr di metris cence rivâ a cjatâ la cjase di front. Ce mût podevie sedi?
Bon, miôr lassâ pierdi e lâ a cirì cualchidun ch’a i dedi une man!
Cussì al è tornât indaûr, distrigantsi gnûfs baraçs che za a tornavin a cressi.
Al à poiât lis fuarpis di vît ta la cassele da j imprescj, al à studât la radio e al à cjolt su il gjubot.
Cuant che al à viert la puarte, ch’a dave su la strade, al à scugnût fermâsi.
Si è cjatât denant un altri mûr di baraçs.
BARAÇS: VERSION PAR TALIAN
I plaseve cussì tant sveâsi scoltant “Mueç” dai Pantan, ch’al pontave la svee ancje di sabide e domenie. Di cuant ch’al jere lât a stâ pôc fûr pais, al podeve ancje alçâ il volum a manete, che tant la cjase plui dongje a lu cjalave di cincuante metris dal barcon da la so cjamare.
E propit chel barcon, une matine di fieste, sveantsi cu la cjançon di simpri, lu à cjatât dut plen di baraçs. Une robe di no crodi. Il veri l’ere sparît e un mûr di sterps a j gjavave vie dute la lûs. Si stavie forsit ancjemò sumiant? Vere ch’al veve bevût une bire di masse, la sere prin, ma chest nol displeave che cise spinose ch’a jentrave pal barcon!
Fredo si è russât i voi, gjavantsi i sgarbei cu l’ongule. Al à cjapât su il telefonin e al à cjalât l’ore. Undis e mieze. Putanace che miserie, al à dit ad alte vôs, nol pò sedi cussì scûr!
Al jere alc ch’a nol lave.
Al cjape e si bute fûr dal clip par lâ a viodi di dongje chei baraçs. Cualchidun al jere grues come une magne, cualchidun come une code di pantiane, ma a part lis spinis, spiçotis e di un colôr ch’al partave al ros, a jerin baraçs normalissims. Ma ce fasevino lì, a jemplai il zardin e la cjamare?!
Fredo di solit no si faseve tropis cuestions, ma a chel pont j è vignût un dubi: si viest di corse e al va a viergi la puarte denant, che ch’a dave su la strade.
Dut come simpri: asfalt, soreli ch’al poche, machinis ch’a passin e sioris ch’a van a Messe plui tart, par rivâ adore a sghindâ un pocje di predicje.
Bon, al à pensât, di sigûr no la doi vinte a chei baraçs. E cu l’intenzion di vierzisi un passaç fin ta la cjase dongje al à cjapât su lis fuarpis di vît e al à tacât a taiâ e cerpî dute che sassare di spinis, fin a rivâ adore a saltâ fûr di cjase pal barcon. Cussì al à tacât a mateâ, sbridinant e sbregant, fintremai ca nol jere stuf. Al veve fat su une sorte di galarie lungje un centenâr di metris cence rivâ a cjatâ la cjase di front. Ce mût podevie sedi?
Bon, miôr lassâ pierdi e lâ a cirì cualchidun ch’a i dedi une man!
Cussì al è tornât indaûr, distrigantsi gnûfs baraçs che za a tornavin a cressi.
Al à poiât lis fuarpis di vît ta la cassele da j imprescj, al à studât la radio e al à cjolt su il gjubot.
Cuant che al à viert la puarte, ch’a dave su la strade, al à scugnût fermâsi.
Si è cjatât denant un altri mûr di baraçs.
BARAÇS: VERSION PAR TALIAN
Scrit di gelo stellato a lis 15:36 2 salvadis che a vevin alc ce dî Etichetis: contis par furlan
Iscriviti a: Post (Atom)


text:
Dobardò
Dobardò (slov. Doberdob) al è un comun ufizialmentri bilengâl (talian-sloven) di 1.410 abitants e al fâs part de provincie di Gurize.
Tabele dai contignûts
Gjeografie[cambie | modifiche il codiç]
Il paîs al è cognossût par il so lâc, un dai pôcs esemplis di lâc che al à sicu afluents flums che a nassin da viertiduris soteraniis.
Culture[cambie | modifiche il codiç]
Tal comun a son ufiziâls sei la lenghe taliane sei la slovene. Talis scuelis dal comun a si insegne dome par sloven.
La scuadre di balon locâl, Mladost, e je in tierce categorie.


text:
miércoles, 1 de julio de 2009
Nus a visitât la Dot.esse Priscilla De Agostini
Joibe ai 21 di Mai dal 2009, il "Taller di Furlan" al ricevè a
la Dotoresse Priscilla De Agostini, di visite in Argjentine.
Priscilla e à studiât te Universitât dai Studis di Udin, si e laureade in conservazion dai bens culturai cun la tesi sui "Rits e Tradizions dal Solstizi di Istât in Friûl”. A partecipe in ativitâts vincoladis ai temis des Lenghis e Culturis minoritaris, sui aspiets leâts aes tradizions, la musiche popolâr e la oralitât, dut documentât in audio e video.
Atualmentri e je relazionade cul CIRF, Universitât dal Friûl, par disvilupâ e profondâ il lavôr te formazion dai insegnants di Lenghis minoritaris.
O vin preparât il Salon "Fogolâr" de nestre Societât, par sintî lis peraulis di Priscilla, e dopo vele presentade e su la base dal materiâl puartât che veve su la taule, e je lade svilupânt i diviers temis di sô competence.
Priscilla nus a puartât pe nestre biblioteche une grande cuantitât di materiâl: libris di leture, cors di furlan, DVD, cd, donazions di distints Ents, cui cuai jê e je relazionade, e che ducj nô o ju ringraciin.
Cu la sô cordialitât, simpatie e professionalitât, e à savût no dome vê la nestre atenzion, ma ancje sveâ in te concorence un particolâr interès sui temis tratâts.
Lis domandis che a i forin fatis, a son stadis rispuindudis cun dute capacitât.-
Finide la presentazion, il "Taller" ai mostrà a Priscilla une des ativitâts che o puartìn indevant: cjantâ cjants furlans e ancje un tango Argjentin.
Nus compagnave une armoniche e un flaut.
--
La serade si e prolungjade cuntun brindis e alc di meti sot i dincj.
Il nestri President, Siôr Milio Crozzolo, ai à consegnât un ricuart dal so passaç pe Istituzion.
---
Priscilla e je stade invidade a partecipâ tune audizion di radio Magna “Benvignude Furlanie”, programe puartât indevant pe Prof.sse Cecilia Brumat e l’Inzegnîr Fabian Prez. Ju ringraciin a ducj i doi.
Sperìn vioditi prest, ti spietin.
---
No hay comentarios:
Suscribirse a: Enviar comentarios (Atom)


text:
Domenie ai 30 di Otubar, dopomisdì, si scree il progjet “Lei di Gust” par cognossi miôr la editorie furlane sedi pai grancj che pai piçui. Si tache cuntun incuintri pai frutins dai 5 ai 8 agns che a scoltaran storiis un pôc paurosis e un pôc di ridi, par festezâ la gnot des striis. Stait cu lis orelis spiçadis par cognossi i super incuintris che a stan par rivâ…
La Librarie Meister e la ARLeF – Agjenzie Regjonâl pe Lenghe Furlane
us spietin par fevelâ, scoltâ, ridi par furlan!
e cumò ve ca un pâr di informazions sui incuintris da setemane che e ven (par talian)


text:
Storie antighe
Le Storie antighe al e' il complès dai aveniments culturâls e politics pui impuartants dal inizi de storie dal om,fin al periodo de Alte etât di mieç. In gjenerâl cn cheste peraule,si intint il periodo storic,daspo de preistorie da l'introduzion de scriture ,fin ae colade dal imperi roman in tal 476 daspo Jesu Crist.
Tabele dai contignûts
Il studi de Storie antighe[cambie | modifiche il codiç]
Le principâl dificultât dal studi de Storie antighe al e' il fât che no dute le storigrafie antighe je rivade ai nestris dîs e nome une part e je documentade. Da une bande,no dutis lis civiltâs antighis an lassât documents par podê burî lis lôrs cognossincîs.Ancje ,par esepli,le stesse storigrafie romane,une vore prolifiche,presinte cualchit vueit:al e' il câs dal tratât Ab Urbe conditia libri dal storic Tito Livio,opare scrite in tal I secul in 142 volums,dai cuâi,nome 35 Periochae son rivâs a noatris.
Par apî miôr il mont de antichitât,i stud^^ios scuegnin alore basasi su lis risultivis de archeologie e dai documents e oparis leteraris.Le archeologie al e' l studi des civiltâs antighis mediant il ritrovament e le anàlise dai reperts cjatâs. A traviers de archeologie ,i studiôs cirin di capî cemût che i popui de civiltât antiche an vivût.
Cu il studi dai reperts,i studiôs si basin ancje parsore chel che i storics de antichitât come Erodoto,Polibi,Livio,Svetoni,Tucidide,Tacit,nus an lassât.
Cronologie[cambie | modifiche il codiç]
Pristorie[cambie | modifiche il codiç]
- atôr dal an 2 000 000 p.J.C - Inizi dal cuaternari
- atôr dal an 300 000 p.J.C - Inizi dal paleolitic
- atôr dal an 10 000 p.J.C - Inizi dal mesolitic
- atôr dal an 9000 p.J.C - Inizi dal neolitic
- atôr dal an 8000 p.J.C - Introduzion de ceramiche
- atôr dal an 7000 p.J.C - Scuviarte dal metal tal Orient
- jenfri il 6000 p.J.C e il 5000 p.J.C - Difusion de vuarzine te Mesopotamie,invenzion de ruedule.
Aveniments impuartants[cambie | modifiche il codiç]
- dongje dal 3100 p.J.C - Prins documents scîs cu le scriture a coni,cjatâs te citâs di Suse e Uruk
- dongje dal 3000 p.J.C - Invenzion de scriture eroglifiche in tal Antîc Egjit.
- dongje dal 2550 p.J.C - Costruzion de Piramide di Cheope.
- dongje dal 2500 p.J.C - Adomesticament dal bo di vite, Etât dal bronç in Europe.
- dongje dal 1750 p.J.C - Inizi de dinastie Shang in Cine
- dongje dal 1600 p.J.C - Inizi dal domini Itite
- dongje dal 1500 p.J.C - Aparizion dal prin alfabet
- dongje dal 1284 p.J.C - Bataie di Quadesh
- dongje dal 1200 p.J.C - Vuere di Troe
- dongje dal 1180 p.J.C - Distruzion dal Imperi Itite.
- dongje dal 1125 p.J.C - Dinastie Zhou in Cine.
- dongje dal 1100 p.J.C - Svilup dal prin alfabet fevelât
- dongje dal 800 p.J.C - Nassite des citâs-stât grechis.
- 776 p.J.C - Date tradizionâl de I Olimpiade.
- 753 p.J.C - Fondazion di Rome.
- 512 p.J.C - Masime estension dal Imperi Persian sôt Dario I.
- 509 P.J.C - Inizi de Republiche Romane.
- dongje dal 500 p.J.C - Nassite de civiltât dai Maya.
- 490 p.J.C - Bataie di Maratone jenfri Grecs e Persians.
- 409 p.J.C - Fin de Uere tal Peloponneso
- 323 p.J.C - Muart di Alessandri il Grant
- 264 p.J.C-241 - Prime uere puniche
- 221 p.J.C - Qin Shin Huang unifiche le Cine
- 202 p.J.C - Dinastie Han in Cine
- 202 p.J.C - Bataie di Zame
- 149-146 p.J.C - Tiarce uere puniche,distruzion di Cartagjne.
- 146 p.J.C - Conquiste de Grecie de bande dai Romans.
- 49 p.J.C - Uere civîl romane jenfri Cesar e Pompeu.
- 44 p.J.C - Muart di Cesar,inizi dal Imperi Roman.
- 0 - Nassite di Jesu Crist.
- 14 - Muart di August.
- 33 - Date tradizionâl de muart di Jesu Crist.
- 117 - Massime estension di Rome sôt Traian.
- 220 - Colade de dinastie Han in Cine.
- 313 - Edit di Milan.
- 325 o 328 - Il Re Ezane di Axum si converîs al cristianisim par opare di San Frumenzi.
- 328 - Bataie di Adrianopoli.L'esercît roman ven sdramassât da lis tribu' gjermanichis.
- 391 - L'imperadôr roman Teodosi I declare le religjon pagane fûr de leç in favôr dal Cristianisim.
- 395 - Division jenfri l'Imperi Roman d'Ocident e l'Imperi Roman d'Orient.
- 410 - Rome sachegjade.
- 476 - Romulo Augustul ultim imperadôr.


text:
Il ConTOUR FVG al è un zîr di no crodi: pensât par jessi fat in 9 dîs e che al fâs l'ôr de Regjon Friûl - Vignesie Julie, cun cualchi chilometri in Slovenie e tal Venit, plui lâ a ôr dal confin cu la Austrie a Sud dal Cogliàns.
I puescj là che si passe a son tancj e diviers: la pagjine su la nature a conte a le svelte ce che si viôt. In 9 dîs in bici si passe dal lît di savalon, al Cjars - in piere alte sul mâr, ae plane e al Cuei, plen di vignâi. Daspò si rive ai monts, lant sù di altece, pedalant su lis Alpis Juliis e Cjargnelis: diviarsis fra di lôr ma dutis dôs bielis pai boscs e prâts che si cjatin. A no si puedin smenteâ lis cimis che il ConTOUR FVG al passe in bande tai 9 dîs.
Si tache alore a tornâ indaûr viars l'inizi, passant pal Cjadovri, puest famôs pes Dolomitis, rivant daspò al Bosc dal Cansei e lant jù ai Magrêts dal Midune e dal Ciline. In pôs chilometris si rive a lis risultivis, lant indenant viars la lagune di Maran e rivant po a li che si veve tacât, sul mâr.
In plui, il zîr al passe par tantis citâts de storie de Regjon, cul timp che al cuvierç i ultins vincj secui. La storie di contâ e je propite lungje e e je scrite te pagjine fate apueste: ConTOUR FVG Storie. Dut al tache cu le storie dai marinârs, che si viôt dilunc fûr la prime zornade, li che si passe par Grau, Duìn e Opicine. Si va indenant sul Cjars, puest de batais de Grande Vuere, rivant daspò a lis culinis, libri des storiis di une volte, che si viodin a Rosacis e Cividât, patrimoni dal UNESCO. Si rive dopo ai monts, li che la storie chê si viôt e je dal ultim secul, plui dure di chei altris puescj. Lant fûr des Dolomitis si passe par Longaron, citât de tragjedie dal Vajont, lâc che si passe in bande. Si torne di gnûf te plane passant pai paîs storics di Polcenic, Voleson - spieli de storie de ete di mieç, la Vile Manin, magnific palaç dai venezians. Si siare dut cu 'nt une fermade, che si scuen fâ, a Aquilee cui rests, il museu e il stupent domo dai romans.
L' atac al è dongje dal puart di Grau in Provincie di Gurize. Si va vie prime su lis rivis e po si va in dentri, cul lît a drete e la lagune a çampe. Si passe po pe Isule di Cone, li cal Lusinç al jes tal Adriatic. Subite si rive a lis rivis sù ca puartin al Cjars, cueste alte e di piere sul mâr cal sta pôs metris al disot, te Provincie di Triest.
Lant vie simpri adalt si passe parsore de citât rivant a le bielissime e cognossude Val di Rosandre su la piste pes bicis "Cottur". Si va fûr par moment dal cunfin cu la Slovenie, tornant subite tal Cjars talian, lant vie bande Nord dentri tes culinis e no sul mâr, come fat prime.
Il secont dì al è tal dentri dal Cjars lant vie viars Nord, dilunc fûr il cunfin cu la Slovenie su culinis e monts, tornant viars il centri de Regjon. Su lis culinis dal Cjars si torne te Provincie di Gurize, lant vie lunc lis trinceis de Grande Vuere. Si rive alore te plane e po dopo al paîs di Cormòns, cun ator i vignâi e il Cuei; un dai puescj miôr e je la Badie di Rosacis. Si pedale bande Nord vie pai cjamps, viars lis montagnis, rivant a la Provincie di Udin e a Cividât, citât storiche UNESCO dai Celtics e Longobarts.
Si va indenant il tiarç dì te Val dal Nadison, fin dongje a Pulfar. Tache alore le rive sù viars il Mont di Joanis, mont no tant alt viodint chês in bande ma cal lasse viodi dai panoramis bielissins de nestre planure, plui di une volte. Il zîr nol passe pe cime ma al fâs il zîr prime a Est e po a Nord dal mont, rivant daspò a lis Juliis cun rivis sù e jù ca puartin, ae fin, a le Val de Tor. Ancjemò cualchi chilometri su la statâl cun pocjis machinis e dilunc al canalon de Tor, fin dongje dal Pas di Tanamee, fin da la zornade.
Te cuarte zornade si vâ, su asfalt, sù al Pas di Tanamee, jù al paîs di Ucee e di gnûf sù al Carnize. Une volte li si jentre tal Cjanâl di Resie e si tache a lâ jù: la strade a mene jù, tocs drets e voltis, plui dai bielvedê che si visîsi. Rivâts insomp, a Resiute, si svolte a man drete cjapant la piste pes bicis Alpe Adrie, ex ferovie. Par cheste reson a no tire sù tant e di adalt si viodin i salts da la aghe e i puints, plui al è un puest par fermâsi a polsâ.
Lant indenant si cjale ben la Fele di adalt e po si rive al paîs di Dogne, li che si lasse la ciclabile e si tache la rive sù su asfalt viers Sompdogne. Plui e mancul 18km cun ator parêts, boscs, glereons e la parêt Nord dal Jôf di Montâs a drete che, cui siei 2753m, e stâ adalt des Juliis talianis. Rivâts in Sompdogne, ancjemò cualchi minût su strade blancje par rivâ al Rifugjo Grego, fin de cuarte tape.
Dal Rifugjo Grego si tache a lâ jù te cuinte zornade, prime su troi larc e po su strade blancje te Val Saisare, li che bas si à dut ator lis cimis dal Grup dal Jôf che si viodin di dentri dal Bosc di Tarvis. Rivâts a Valbrune si cjape di gnûf la piste pes bicis Alpe Adrie, lant jù a Pontebe. Lavîe si tache di gnûf a lâ sù, cu 'nt une biele rive sù su asfalt bande il Cason di Lance, strade pôc traficade. La strade a mene sù, ma ce che si viôt su adalt al fâs pasâ la fature fate: il Mont di Zermule cul Zuc da le Vuardie e la Crete di Aip.
La seste zornade e je che plui dure: il prin toc al va dal Cason di Lance a Paulâr, di rive jù su asfalt, par lâ sù daspò a Liusûl e traviersâ su strade blancje lant bande Paluce, dentri tes Alpis Cjargnelis. Si va vie su stradelis cence pasâ pal paîs e cjapant po le strade pal Pas di Mont di Crôs su asfalt, un miscliçot di stradis statâl e di paîs.
Lats fûr dal paîs di Tamau e tache la cleve su strade blancje viars il Rifugjo Marinelli, prime dentri tal bosc e po fûr tai prâts des malghis. La stradele a tire sù ben e no mâl sul varsant Sud dal Grup dal Cogliàns, cunfin Italie-Austrie.
Po vêlu traviersât, e je la ultime rampe, dôs bielis voltis indaûr su troi cui ultins 100m di rive sù ca puartin a Forcele di Morarêt - Rifugjo Marinelli, 2122m, il puest plui adalt dal ConTOUR FVG.
Il dì dopo, settim toc dal zîr, si tache lant di rive jù dal Rifugjo Marinelli al Tolazzi su strade blancje; e po asfalt fin al paîs di For Davuatri. Si tache di gnûf a lâ sù par asfalt-strade blancje-troi fin a Cime di Sapade dulà che si torne su strade blancje fra prâts e boscs des Dolomitis, tal Venit de bande Nord dal Mont di Siere e dal Clap Grant.
Passâde Sapade si cjate la maravee dal Orrido dal Acquatona, che si passe parsore su di un puint di len: scugnî fermâsi! Dopo a son decinis di chilometris di rive jù.
A flanc da la Plâf, tal Cjadovri, su une vecje strade di asfalt, si passe in bande dal Lâc dal Tudaio. Cualchi chilometri su statâl par cjapâ la piste pes bicis a flanc dal Lâc dal Centri Cjadovri, cu 'nt une biele cjalade a lis cimis des Dolomitis li ator. Si rive alore a Longaron; si torne a lâ sù su asfalt rivant al Lâc dal Vajont. La strade a no tire sù e no va a straps, e je largje e a puarte a la Val dal Vajont. Simpri su asfalt si passe fûr Nert rivant al Pas di San Svalt, tacant a lâ jù di corse, rivant in un lamp a Cimolais.
L'otâf dì si va jù su asfalt al Lâc di Barcis, in bande dal Ciline e i monts li ator. Rivâts al lâc si svolte a man drete sul puint pes bicis par po tacâ le rive sù, su asfalt, ca puarte a Plancjaval cun tocs drets e tornants dilunc la Val di Caltea. Ae citadele turistiche di Plancjaval si va indenant su la strade panoramiche dal Bosc dal Cansei, rivant a viodi fin al mâr. Si va jù su strade blancje fin insomp, viodint simpri dut la plane e i puescj li che si passarà tal doman. Rivâts al paîs storic di Polcenic si torne su strade blancje fin a Lavorêt, aromai te plane.
La novesime zornade, pensade come la fin dal zîr, la rivade dal ConTOUR FVG, a passe pes Provincis di Pordenon, Udin e par ultin Gurize, tornant a li che si veve tacât te citât di Grau. Un daûr chel altri, tancj tocs di asfalt e piste pes bicis, fin a rivâ ae grave dal Midune e dal Ciline tal ambient dai magrêts, passant po pal centri storic di Voleson e, di fûr, i vignâi dilunc la strade fin al puint sul Tiliment. Subit si passe pe storiche Vile Manin; si rive po a lis resultivis pedalant su strade blancje, ca no si smentein lis bestis e lis plantis. Lant indenant si rive po a le basse e a la lagune e si viodin i paîs di une volte, li che si torne a cjapâ la piste internazionâl pes bicis Alpe Adrie. La piste a puarte ae citât di Aquilee, li ca il percors al va fûr de piste e al jentre tal centri storic, patrimoni UNESCO, ca no si po no fermâsi a viodîlu pe so bielece, maestositât e la cualitât ma soredut la storie cal conte. Il percors al torne di gnûf su la piste pes bicis, passant in bande de Lagune di Maran e rivant in pôc timp a Grau.
ConTOUR FVG al è duncje un zîr di 9 zornadis ca ti fâs fâ il zîr ator ator de Regjon Friûl Vignesie Julie, in un mix di asfalt, stradis blancjis e trois, viodint ancje tantis citâts storichis, nature e ambients bielissims ma soredut dai panoramas ca no si smentein.
La robe miôr fra meteo - che si intint cjalt e frêt, ploe o nêf - e mût di lâ vie - pensant al trafic e cetante int ca je in montagne - par fâ i 700m di lungjece e i 12'000m di rive sù si consein i mês di Giuin e Setembar.


text:
La situazion de scuele furlane pal gnûf an scolastic | La denatalitât e pues jessi la cause dal sierâ des scuelis in mont
Situazion malsigure pe scuele furlane che in chest periodi si prepare a tacâ un gnûf an scolastic. Cun di fat, se cualchi buine gnove e rive dai numars che a interessin lis gnovis assunzions di insegnants, il futûr nol è tant clâr par chel che al inten dirigjents e personâl Ata. Pensìn dome al numar di diretôrs e diretoris che a àn di aministrâ la realtât scolastiche che di chê i dâts gjavâts fûr dal Ministeri pe Istruzion a fevelin di bessôi: su sessantesîs autonomiis scolastichis presintis tal teritori de ex provincie di Udin, a son in dì di vuê dome cuarantetrê titolârs. Ta chest cuadri, la situazion cualchi volte e rive al paradòs: par fâ cualchi esempli, se a Lignan al è un diretôr che al guvierne dôs scuelis, a Trasaghis al è un che al scuen viodi di cuindis ples scolastics. A Codroip, invezit, al è un istitût comprensîf che al conte 1.900 students sparniçâts fra undis sedis. O pûr pensìn a Tarcint, dulà che in chestis setemanis la dirigjente e je passade al Zanon, lassant cence vuide une realtât scolastiche che e met adun tredis scuelis: fra chestis, no dome i ples dal cjâf lûc ma ancje lis scuelis di paîs di mont tant che Lusevare, Nimis o Taipane, dulà che a son ancje situazions culturâls, linguistichis e sociâls cu lis lôr particolaritâts. In chescj agns, al è sucedût plui voltis che in mancjance di gnovis nominis si à sielzude la pratiche de rezince, e chest al à compuartât di afidâ a di un sôl dirigjent la responsabilitât su realtâts scolastichis une vore gruessis, diversificadis e ancje complessis, viodudis lis carateristichis dal teritori furlan jenfri mont, culine e plane. Si capìs che nol è facil lavorâ ben in chestis cundizions. Se po si va a viodi la situazion dal personâl, nancje in chel câs si è tant ben metûts: doi agns indaûr cui che al è lât in pension nol è stât sostituît, cuntune pierdite a nivel talian di ben doi mil personis. Vuê, in regjon, cun 3.865 personis che a componin il personâl aministratîf, tecnic e ausiliari dal setôr scolastic, dome vincjedôs a àn mancul di trentesîs agns. Cjapìn il câs di Comelians, dulà che al è un comprensîf sudividût in dîs scuelis che al pues contâ su undis bidei: la dì che un di chescj si inmale, a tachin a jessi problemis par chel che al inten vigjilance, acet, eficience tai servizis, sigurece e pulizie.
Infin, il cuarp docent: dal Consei dai ministris a àn fat savê che in Regjon a saran fatis 1.066 gnovis assunzions. Un buine notizie dal sigûr, viodût che si larà a implenâ vueits presints di timp, ma i stes sindicâts a visin che inmò no si è sierât il concors pe scuele de infanzie. E po, lis domandis di suplents tai prossims 3 agns a son tantis. Mario Pittoni, responsabil de scuele pe Lega Nord al fâs savê di vê frontât l’argoment cu la ministre Valeria Fedeli: «Al è l’impegn de ministre - al dîs - a intervignî par sveltî l’iter dal concors pai dirigjents, di maniere di cuvierzi za pal an scolastic 2018/19 lis busis che in diviersis provinciis a van sore il 50%. Di fat, nol baste che il bant al sedi publicât in curt: la leç 208/2015 e previôt un cors-concors seletîf di formazion, duncje chei che a podaran jessi cjolts a vore a varan ancje di frecuentâ un cors di formazion, dopo vê fat preselezion e provis scritis e orâls. In chest moment, se lis robis a laran cussì, si varà di spietâ fintremai al an scolastic 2019/20 par podê meti a vore la int assunte te scuele furlane».
✒ Piero Cargnelutti
…………………………………………………………………..
La denatalitât e pues jessi la cause dal sierâ des scuelis in mont
Inte mont furlane, invezit, il risi al è chel che tantis scuelis primariis a vedin di sierâ par vie de natalitât scjarse. Il probleme al ven presentât de Cisl dal Friûl de Alte, che e à realizât un studi di pueste. Tal document si osserve che ai 31 di Dicembar dal 2016 in Regjon a risultavin 45 mil 739 frutins jenfri i 0 e i 4 agns: in percentuâl, a rapresentin il 3,7% dal milion e 200 mil de popolazion regjonâl. Lis zonis di mont a son chês che a pain il cont plui alt in cheste suaze: tal detai, al è dome Manià che si salve cun 141 nassûts l’an passât, un numar che al rapresente un cuozient di natalitât dal 10,3 confrontât cuntune popolazion di riferiment di 13 mil 698 abitants. Pal rest, la situazion e je une vore grivie: pensìn a Comelians, dulà che il cuozient di natalitât si ferme al 4,2 o Dimpeç cun 49 nassûts che a rapresentin un cuozient dal 5,6 (tal 2014 al rivave al 7,1); o pûr a Tarvis, li che a front di 7 mil 451 abitants, tal 2016 a son nassûts dome in trentesîs, siet in mancul dal an prime e disesiet di mancul ancjemò se si confronte cul 2014. Tal Friûl ocidentâl, cjalìn il câs di Montreâl: setantesîs nassûts tal 2013, l’an passât dome cuarantesiet. Cuasi trente in mancul. Ma il probleme al tache a interessâ ancje zonis che a son mancul montanis. Pensìn ae zone pedemontane dal Glemonàs: l’an passât a son nassûts novantecuatri frutins, un numar che al à puartât il cuozient di natalitât al 6,6 a pet dal 8 dal 2012. Insome, bisugne pensâi parsore se si vûl salvâ la scuele furlane dal futûr.
✒ P. Ca.


text:
Cun
riferiment al sassinament di doi ex membris dal Esercit Republican
Irlandês (IRA), Kevin McGuigan e Jock Davison, il comandant in cjâf
de polizie nordirlandese George Hamilton al à declarât che l’IRA
al esist ancjemò cundut che la sô struture no je plui ative inte
lote armade, che no esistin provis di une sô responsabilitât intai
doi sassinaments che a van invezit leâts aes ativitâts de
dissidence republicane, e che il Sinn Féin – par agns considerât
il braç politic dal IRA – al mostre di colaborâ inte ricercje dai
responsabii. Di dutis chestis declarazions, i aversaris politics dal
Sinn Féin si son picjâts dome al riferiment su la esistence dal IRA
e lu àn doprât par atacâ il partît di riferiment dai republicans
irlandês. Il leader dal Sinn Féin, Gerry Adams, dopo vê marcât
che l’IRA nol esist plui come moviment armât e che nol è pericul
che al torni, al à denunciât che, cun atacs di cheste fate, par
resons eletorâls si met a risi dut il procès di pâs. Cun di fat i
analiscj a concuardin sul fat che il Sinn Féin al podarès otignî
un grues risultât intes prossimis elezions in program inte
Republiche de Irlande e duncje , in plui de rivalitât storiche cui
partîts unioniscj dal Nord, al è viodût tant che une menace ancje
dai partîts dal Sud.
Font:
Naiz:,
26/08/15


text:
Pages: 1
plan cul limoges plan cul hautes pyrenees plan cul sarcelles plan cul 53 plan cul bayonne plan cul avec femme plan cul gay cannes plan cul saint martin d'heres forum plan cul plan cul castelnau le lez plan cul sur mulhouse plan cul sens plan cul carquefou plan cul pres de chez toi video amateur plan cul plan cul vaires sur marne plan cul avec trans site de plan cul gay plan cul sevres plan cul mainvilliers plan cul bernay femme cherche plan cul paris plan cul talant plan cul montereau fault yonne rencontrer un plan cul plan cul nancy plan cul provins proposer un plan cul plan cul chambray les tours plan cul viroflay plan cul arcachon plan cul secret plan cul noisiel plan cul asiatique paris plan cul tulle plan cul seclin rencontre sexe plan cul citation plan cul plan cul saverne plan cul cusset plan cul challans site gratuit plan cul plan cul en vendee plan cul vendome plan cul montlucon plan cul vesoul plan cul definition plan cul la courneuve plan cul sur poitiers plan cul ronde plan cul cenon
Pages: 1


text:
Associazione Calcio Milan
L'Associazione Calcio Milan e je une scuadre di balon de citât di Milan, nassude tal 1899 e che al dì di vuê e zuie tal campionât talian di Serie A. Il Milan e je la scuadre cun plui titui internazionâi: an'd'à 18 (7 a son lis Copis dai Campions concuistadis). In Italie e je la tierce scuadre a vê vinçût di plui, stant daûr ae Juventus e al Inter; il Milan difat al à vinçût 18 scudets, 1 Cope Federâl, 5 Copis Italie e 6 Supercopis talianis. I colôrs de scuadre a son il ros e il neri.


text:
Archive for the ‘Friûl Europe’
La Europe e clame, ma al somee dificil che i Stâts a scoltin e a rispuindin pardabon. In cont di autoguvier, dirits linguistics, pluralisim culturâl e tutele des minorancis, tai prins mês dal an gnûf, a nivel statâl, tra media, fuarcis politichis e istituzions, la situazion e somee segnade a fuart de bande dal nazionalisim [...]
Posted on on Marzo 15th, 2018 in
2018, Articoli, Friûl Europe, Març |
No Comments »
La diversitât linguistiche e je un valôr, un dirit e une oportunitât pe Europe e lis cundizions de garanzie dai dirits linguistics e de tutele des minorancis a son il spieli de situazion gjenerâl dal procès di integrazion continentâl e des istituzions europeanis. Lu àn tornât a marcâ cun determinazion i rapresentants di sù par [...]
Posted on on Dicembre 15th, 2017 in
2017, Articoli, Dicembar, Friûl Europe |
No Comments »
Ce ise la Union Europeane: la cjase di ducj, la «unitât te diversitât» o istituzions che a somein une sorte di Congrès di Viene «2.0» cun stâts debii e prepotents, cun societâts plenis di pôris e prejudizis e cuntun marcjât unic là che i dirits civîi, politics e sociâi a van al mancul e i [...]
Posted on on Novembre 16th, 2017 in
2017, Articoli, Friûl Europe, Novembar |
No Comments »
Martars ai 26 di Setembar - juste in chê che di passe cuindis agns e je la Zornade Europeane des Lenghis - il president de Republiche Francese, Emmanuel Macron, al à fat un discors te Universitât de Sorbone che al rilance la Union Europeane e ancjemò prime la unitât de Europe. Al à fevelât de [...]
Posted on on Ottobre 14th, 2017 in
2017, Articoli, Friûl Europe, Otubar |
No Comments »
Un pas une vore piçul viers la Europe, un patafon delicât ma fuart de bande de Europe. Par ce che al tocje la tutele des minorancis, la promozion dai dirits linguistics e la valorizazion de diversitât culturâl, il Stât talian al va di lunc a vê une vore di dificoltâts tal rispietâ i standards definîts [...]
Posted on on Settembre 14th, 2017 in
2017, Articoli, Friûl Europe, Setembar |
No Comments »
La strade viers dal referendum in Catalogne e i obietîfs di politiche linguistiche dal Gales. A son chescj i argoments che o vin selezionât dentri de nestre agjende europeane, là che al cjate spazi ancje alc altri, a tacâ dal lâ dilunc des iniziativis pe racuelte des firmis a pro dal Minority SafePack, dopo de [...]
Posted on on Agosto 16th, 2017 in
2017, Articoli, Avost, Friûl Europe |
No Comments »
Il prin di Otubar di chest an i catalans a podaran rispuindi ae domande: «Volêso che la Catalogne e sedi un stât indipendent sot forme di republiche?». La date e la domande dal referendum lis à presentadis cuntune iniziative publiche, ai 9 di Juin stâts, il president Carles Puigdemont, compagnât di chei altris membris dal [...]
Posted on on Luglio 15th, 2017 in
2017, Articoli, Friûl Europe, Lui |
No Comments »
Al è simpri timp di elezions ator pe Europe, in particolâr di cà e di là dal Mâr di Bretagne. Cun di fat, il mês di Mai al è stât chel des aministrativis tal Ream Unît e de balotazion des presidenziâls tal Stât francês, intant che in Jugn a saran lis politichis sei te «République» [...]
Posted on on Giugno 16th, 2017 in
2017, Articoli, Friûl Europe, Jugn |
No Comments »
Il disarmament complet de ETA, il «procès» catalan, la assemblee de Aleance Libare Europeane e il prin turni des elezions presidenziâls tal Stât francês. Ancje vie pal ultin mês no son mancjâts fats pardabon interessants, pe Europe e ancje pal Friûl, che de Europe al fâs part.
L’event plui impuartant al è par sigûr chel che [...]
Posted on on Maggio 14th, 2017 in
2017, Articoli, Friûl Europe, Mai |
No Comments »
Libri Blanc e pagjinis di diviers colôrs. Tal ultin mês la Europe e lis istituzions europeanis a àn mostrât une schirie di musis diferentis. Forsit al è ancjemò masse adore par capî se lis celebrazions dal inovâl dai Tratâts di Rome, ai 25 di Març, si à di calcolâlis tant che un rilanç de integrazion [...]
Posted on on Aprile 13th, 2017 in
2017, Articoli, Avrîl, Friûl Europe |
No Comments »
«Al sarà ben un judiç a Berlin», ma par sigûr a’nd è un a Lussemburc. Ai 3 di Fevrâr stâts la Cort di Justizie de Union Europeane (CJUE) cuntune sô sentence e à anulât la decision de Comission Europeane (CE) di dineâ la regjistrazion di une propueste di iniziative dai citadins che e domandave di [...]
Posted on on Marzo 15th, 2017 in
2017, Articoli, Friûl Europe, Març |
No Comments »
In Europe il 2017 al va daûr dal 2016, tal ben e tal mâl.
In tiermins negatîfs no si pues fâ di mancul di marcâ la continuitât di ciertis tendencis nazionalistichis e xenofobis e chê dal imobilisim des istituzions de Union europeane (UE), che a somein impantanadis te lôr usance intergovernative e economiciste, cul risultât dal [...]
Posted on on Febbraio 14th, 2017 in
2017, Articoli, Friûl Europe, Zenâr-Fevrâr |
No Comments »


text:
La cisile, simbul de primevere (o Vierte) tal imagjinari dai furlans e intune innomenade cjançon
«Je tornade Primevere». Al baste intonâ chestis trê peraulis par inviâ lis bielis vôs dai furlans ae famose cjantose di Luigi Garzoni: Cisilute. «Ancje tu, tu sês tornade / cisilute ti vuei ben / vorès dâti une bussade / e tignîti sul gno sen.» Chestis riis, come dute la cjançon, il test al è di Giovanni Battista Gallerio, si poin plenis di serenitât su di une melodie di sium.
Un cjant che al è al stes timp preiere e niçule, come il svol di une cisile che e torne e che e mene cun se, par dut il Friûl, il cîl celestin e l’aiar fresc. Un cjant di amôr, tra i plui bei dedicâts al volatil simbul di chest mês di Març. Un invît a gjoldi la Primevere che e rive, disincjantâts e plens di sperancis, zuiant e cjareçant la cisile che e ven.
Come che al dîs il poete: «Fâs culì la tô cjasute / di stecuts e di pantan», l’uciel lizerin cu la code a so mût, che si poie sui cuvierts e al fâs il so nît, al è jentrât tal imagjinari dai furlans tant che simbul di pâs, di cjase, e la vilote di Garzoni e à cognossût, a dî il vêr in pôc timp, une largje fortune e diviersis versions. Dutis bielis, in virtût de spontaneitât de musiche e des peraulis dal origjinâl. A partî di cheste, a ‘nt son nassudis variis voltadis in forme corâl, in maniere spontanie o plui organizade, magari a cuatri vôs masculinis, come chê cjantade dal Coro de A.N.A., o chês par vôs soliste, interpretadis di Dario Zampa, Beppino Lodolo, la zovine Zuleika e cetancj altris, fin ae version resinte in clâf soul dal FVG Gospel Choir. Il cjant Cisilute nol va mai in dismentie.
A partî dal proverbi: «San Benedet, e torne la cisile sot dal tet», il leam tra l’autôr Luigi Garzoni e il peraulant paisan Gallerio, la cisile, e in gjenar i simbui dal Friûl plui sclet, nus invidin a pensâ aes bielis Primeveris furlanis passadis. Scoltâ - e ce tantis versions che si cjatin su internet! - ma inmò miôr, cjantâ cheste cjançon, nus stice a fâ biele la gnove stagjon. Nus invoie a cjatâ in dutis lis Primeveris, e al vâl ancje par cheste, la cisilute amie dal nestri Friûl. «Reste pûr, reste poiade, / cisilute, su chel len». ❚
✒ Alessio Screm


text:
…indulà rimpinâsi al è maravee
O sin rivâts ae fin dal an e al è timp di fâ un belanç ancje par webandana.com. Chest an i dâts no son chei di Google par vie che la leç sui cookies nus impedìs di doprâju. Inalore ve culì lis statistichis dal server:
visitadôrs unics: 166.251
lis pagjinis viodudis: 1.170.266
hits: 1.968.377
I rimpinadôrs che a an fat il Test inte sezion training a son stâts: 9500.
Ma butant il voli plui inlà dai numars, o vin di impensâsi che chest an a son stadis viertis gnovis viis inte biele crete di Vile Santine dongje Tumieç… che o vin scuviert, dongje il cret di Anduins, un puest maraveôs indulà lâ par stâ un pôc in pâs, ven a stai Cerdevol Curnila inte valade dal flum Arzin… che, l’organizazion dai climber in USA, Access Fund, e à comprât un teren indulà si cjate la falesie di Homestead in Arizona, risolvint cussì il probleme de responsabilitât intun teren privât… che la nestre propueste par sistemâ la viele stazion dai trens di Cividât, fasintle deventâ un climbing center, no je stade scoltade dai nestris sorestants che la an fate deventâ un museu de Prime Vuere Mondiâl, magari cussì no, ma nô o lin indenant cun il nestri biel progjet e sperin ben par l’avignì, prime o dopo a varan ben di stufâsi di che robe che a àn fate… che intant al vâ indenant il procès par la muart di Tito Traversa, 03 Lui 2013, e che il judiç al à domandât trê rinviaments a judizi ma no je indagade la persone che al à mitût dongie i imprescj, une robe che sune une vore strambe viodint che il principi secont il cuâl lis robis a varessin di jessi fatis cun la “diligjence dal bon pari di famee” al è un principi ae fonde dal nestri codiç civil… o soi sigûr di vê dismenteât cetantis altris robis… in ogni câs se voaltris o vês intal cjâf alc o podeis zontâle intai coments…
La comunitât di rimpinadôrs di webandana.com si cjate su Twitter con l’hastag #climbersFriuli, e i messaçs si viodin inte pagjine de ricercje su Twitter in timp reâl, e a puedin jessi doprâts tant che une chat jenfri di nô. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât.
MANDI A DUCJ E BON AN 2016 !!!
Simpri par gnovis emozions !!!
😎
…indulà rimpinâsi al è maravee
O sin rivâts ae fin dal an e al è timp di fâ un belanç ancje par webandana.com, inalore tachin cjalant i dâts di Google:
lis visitis a son stadis 29.505
i visitadôrs unics 21.186
lis pagjinis viodudis 134.489
I rimpinadôrs che a an fat il Test inte sezion training a son stâts: 8286.
Ma butant il voli plui inlà dai numars, o vin di impensâsi che chest an a son stadis viertis dôs bielis cretis in Friûl, ven a stai:
1- La crete dal Mont Stele, dongje Tarcint, indulà si cjatin une ventine di viis.
2- La crete dal Zardin dai Clapons, dongje Cjavaç, indulà a son une cuindisine di viis.
Il mês di Setembar al à viodût il cret de Cjargne e dal Glemonês protagonist dal meeting “Find your way” indulà tancj rimpinadôrs si son cjatâts ducj intune e indulà a jerin ancje Adam Ondra e Silvio Reffo. Adam, come par solit, al è rivât a maraveâ ducj viersint une gnove vie intal cret dal pas di Mont di Crôs.
E je stade fate une propueste par sistemâ la viele stazion dai trens di Cividât fasintle deventâ un climbing center ma… i nestris sorestants a vuelin fâle deventâ un museu de Prime Vuere Mondiâl, magari cussì no.
O sin daûr a pensâ di fâ in mut che si puedin viodi off-line lis pagjinis inte sezion de Falesie.
La comunitât di rimpinadôrs di webandana.com si cjate su Twitter con l’hastag #climbersFriuli. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât.
MANDI A DUCJ E BON AN 2015 !!!
Simpri par gnovis emozions !!!
😎
…indulà rimpinâsi al è maravee
O sin rivâts ae fin dal an e al è timp di fâ un belanç ancje par webandana.com, inalore tachin cjalant i dâts di Google:
lis visitis a son stadis 29.550
i visitadôrs unics 20.348
lis pagjinis viodudis 125.545
I rimpinadôrs che a an fat il Test inte sezion training a son stâts 6823.
Ma butant il voli plui inlà dai numars, o vin di impensâsi che chest al è stat un an une vore nereôs par dute la comunitât dai rimpindaôrs colpide dal tragjic fat capitât al zovin fantat Tito Traversa intal cret di di Orpierre in Francia. O crôt di jessi sigûr che Tito al restarà par simpri intai nestris cûrs. Mandi Tito.
Il mês di Dicembar al à viodût il cret de Cjargne e di Glemone protagonist dal meeting “Find your way” indulà tancj rimpinadôrs si son cjatâts ducj intune par doi zornadis e indulà a jerin ancje Adam Ondra e la zovine Eva Scroccaro. Adam, come par solit, al è rivât a maraveâ ducj lant sù par la vie “Nove G”, salacor 9a, intal cret di Glemone.
O sin daûr a pensâ di fâ in mut che si puedin viodi off-line lis pagjinis inte sezion de Falesie.
La comunitât di rimpinadôrs di webandana.com si cjate su Twitter con l’hastag #climbersFriuli, i messaçs si viodin inte pagjine de ricercje su Twitter in timp reâl, e a puedin jessi doprâts tant che une chat jenfri di nô. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât.
MANDI A DUCJ E BON AN !!!
Simpri par gnovis emozions !!!
😎


text:
Navigant in chest sît, l’autonomist, il storic, cui che al è interessât,
al pues cjatâ i documents di une lungje lote autonomiste vuidade dal Moviment Friûl dal 1966 a vuê.
Par cumò, i documents, ordenâts par argoments, a son dome une piçule part dal archivi,
che al sarà completât intun pâr di agns. Complete e je la racuelte de stampe dal partît, Friuli d’Oggi
che si le cjate sot Azion politiche, ordenade par anadis.
Si rigrancie la Biblioteche Civiche di Udin che e à permetude la digjitalizazion dai documents dal Archivi.